Nazir: Gələcəkdə dopinq mövzusu siyasi təzyiqlər kimi istifadə oluna bilər — Axtarırıq.Biz\nNazir: Gələcəkdə dopinq mövzusu siyasi təzyiqlər kimi istifadə oluna bilər\nNazir: Gələcəkdə dopinq mövzusu siyasi təzyiqlər kimi istifadə oluna bilər “Boksçularımızı olimpiyadaya buraxmaq istəmirdilər”.Dopinqlə bağlı idmançılara psixoloji təzyiq göstərmək düzgün deyil. Oxu.Az xəbər verir ki, bunu gənclər və idman naziri Azad Rəhimov jurnalistlərə bildirib.\nO qeyd edib ki, idmançıları yoxlayan idman qurumlarını, yəni nazirliyi, olimpiya komitəsini yoxlamaq lazımdır. “Bizi yoxlamaq lazımdır ki, görsünlər biz idmançıları necə yoxlayırıq, bu iş necə təşkil edilir.\nBiz kollektiv cəzanın əleyhinəyik. Niyə “təmiz” idmançı Olimpiyadada iştrak etməli deyil? Qorxuram ki, gələcəkdə dopinq mövzusu siyasi təzyiqlər kimi istifadə oluna bilər. Biz qeyri-yarış dopinq testlərində zəif olduq. Bu həm də mənim səhfimdir. Bununla əlaqədar bu il 60 qeyri-yarış dopinq testlər keçirilməsi planlaşdırılır.\nA.Rəhimovun sözlərinə görə, olimpiyadadan əvvəl Azərbaycanın bütün idmançıları dopinq yoxlamasından keçib: “Ümumdünya Antidopinq Agentliyinin əməkdaşı yoxlama aparıb. Qan analizləri gömrük yoxlamasından buraxılmayıb. Buna görə boksçularımızı olimpiadaya buraxmaq istəmirdilər.\nGecə ilə Antidopinq şöbəmizin müdiri İradə Rüstəmzadə və Azərbaycan Boks Federasiyasının icraçı direktoru Nağı Səfərov Bakıdan Kölnə uçaraq analizləri yenidən təqdim ediblər. Nəticədə heç bir problem aşkarlanmayıb. Sanki burada kriminal insanlar oturub. Hamısı Azərbaycanı yoxlamaq istəyib”.\nA.Rəhimov Rusiya idmançılarının olimpiyadaya buraxılmasına çox sevindiyini bildirib: “Çünki onlarsız rəqabət azalardı. Bəziləri düşünür ki, bizim daha yüksək nəticələr göstərməyimiz üçün yaxşıdır. Amma biz belə düşünmürük. Rusiyalı idmançıların olmaması rəqabətin itməsinə, olimpiya ideyalarına zərbə olardı”.\n25.07.2016 10 News ←Dostlarınla paylaş


Direktorun şagirdinə təcavüzü İsmayıllını ayağa qaldırdı - VİDEO\n21 İyul 2014 11:18\n1 425 Baxış\nİsmayıllı rayonunun Kürdmaşı kəndində baş verən təcavüzlə bağlı sakinlərin direktorun həbsini tələb etmək üçün məktəbin önünə yığışmalarını əks etdirən video Axar.az-a təqdim edilib.\nVideo-yazıdan da göründüyü kimi, əhali Kürdmaşı kəndində yerləşən qaçqın məktəbinin direktoru, 56 yaşlı Zahid Namazovun azyaşlı A.-ya təcavüz etdiyindən hiddətlərini bildirir və onun dərhal həbsini, kənddən qovulmasını tələb edirlər.\nMaraqlıdır ki, ötənlərdə A.-nın anası T.A.-nın İsmayıllı Rayon Polis İdarəsində şikayətçi olmadığı barədə ərizəsinin olduğu bildirilsə də, kənd camaatının içində həvəskar kameraya danışan ana da Zahid Namazovun həbsini tələb edir.\nƏhali bu narazılığını dünən – 20 iyulda bildirib. Kənd sakinlərinə deyilib ki, rayon icra başçısı və rayon prokuroru bu gün onlarla görüşmək üçün Kürdmaşı kəndinə gələcək.\nİsmayıllı rayonunun Kürdmaşı kəndində qaçqın məktəbinin direktoru Zahid Namazov azyaşlı qıza təcavüz edib. Kənd sakinlərinin qəzəbinə səbəb olan hadisənin üstü isə bir neçə gün öncə açılıb.\nA. adlı qız evdən yoxa çıxıb. Göyçay rayon Qarayazı kəndindən bir oğlana ərə verilən qızın öz qız toyundan sonra yoxa çıxması ailənin narahatlığına səbəb olub. Anası Daxili İşlər Nazirliyinin “102” qaynar xəttinə müraciət edib. Qız yoxa çıxandan 3 gün sonra tapılıb və məlum oldu ki, onu məktəb direktoru aparıbmış.\nSakinlərin sözlərinə görə, 56 yaşlı Zahid Namazov İsmayıllı rayon Kürdmaşı kəndi yaxınlığında qaçqınların məskunlaşdığı 15-20 evdən ibarət "Göbələk" adlanan yaşayış massivində yaşayır. Ağdam qaçqını olan direktorla hazırda 18 yaşı olan A.-nın 3 ildən çoxdur ki, münasibət varmış.\nQız polisdə Zahid Namazovun ona atalıq etdiyini və nişanlandığı oğlanla ailə həyatı qurmaq istəmədiyi üçün onun evdən qaçmasına kömək göstərdiyini, izdivac pozulduqdan sonra isə evə qayıtdığını bildirib.\nDaxili İşlər Nazirliyi mətbuat xidmətindən verilən rəsmi açıqlamada da Z.Namazovun A.-ya atalıq etdiyi barədə İsmayıllı Rayon Polis Şöbəsində izahatlar alındığı bildirilirdi.\nKənd sakinləri isə azyaşlı qıza təcavüz edən 56 yaşlı məktəb direktorunun kənddən qovulmasını və həbsini tələb edir.


“Azərbaycan turistlər üçün təhlükəsiz ölkələr siyahısındadır”\nMədəniyyət və Turizm naziri gələn il ölkəyə turist axınının gözlənildiyini söyləyir\n“Dünyada iqlimin dəyişməsi, siyasi böhranlar, "quş qripi" kimi xəstəliklər, təbii fəlakətlər turizmin inkişafına mənfi təsir göstərən amillərdəndir. Amma buna baxmayaraq, turizmin inkişafında artım davam edəcək". Bu fikirləri dünən YAP qərargahında keçirilən mətbuat konfransında Mədəniyyət və Turizm naziri Əbülfəs Qarayev səsləndirdi. O əlavə etdi ki, Azərbaycana daha çox turistlərin cəlb olunması ilə bağlı təbliğat işləri davam etdirilir.\nNazir onu da vurğuladı ki, 2009-cu ildə ölkəyə böyük turizm axını gözlənilir ki, bu da həmin il qeyd olunan beynəlxalq tədbirlərlə əlaqədardır. Ə.Qarayevin dediyinə görə, Azərbaycanın turistlər üçün ən təhlükəsiz ölkələr siyahısında olması da bu amili gücləndirir.\nÖlkədəki mehmanxana və istirahət ocaqlarına gəlincə, nazir açıqladı ki, Mədəniyyət və Turizm Nazirliyi 2007-ci ilin sonuna qədər yalnız 150 mehmanxanaya lisenziya verib. Yanvarın əvvəlindən isə nazirliyin müraciətinə əsasən yerli vergi orqanları tərəfindən lisenziya almayan bütün mehmanxanaların fəaliyyəti dayandırılıb. Odur ki, hazırda yüzə qədər mehmanxananın qapısı bağlıdir. Çünki onlar qanunlara riayət etməyiblər. Bundan sonra nazirliyə müraciət edən mehmanxanalardan yalnız 25-i lisenziya ala bilib. "Müraciətlərlə bağlı proses davam edir. İlin axırında biz onları xəbər etdik ki, tələssinlər, onlar tələsmədilər. İndi də biz tələsmirik" deyən nazir əlavə etdi ki, hər müraciətə bir ay müddətində baxılır.\nNazir turistlərin statistikasını da açıqladı. Ötən il Azərbaycana ümumilikdə 1 milyon 332 min nəfər gəlib. Ancaq bu rəqəm onların hamısının turist olması anlamına gəlməməlidir. Ə.Qarayev hesablanma zamanı turistlərlə bağlı göstəricilərin gerçək rəqəmlərə əsaslandığını deyib: "Biz ümumilikdə sərhədi keçən adamların sayından Azərbaycanda işləyən adamların birini ikiyə vuraraq çıxırıq. Çünki bu adam Azərbaycanda işləyirsə, iki dəfə məzuniyyətə gedib qayıda bilər. Ümumi saydan burada oxuyan tələbələrin sayını da çıxırıq və dördə vururuq. Çünki hər tələbə semestrlə bağlı dörd dəfə gedib-gələ bilər. Bundan başqa, Azərbaycana İran, Rusiya, Gürcüstandan avtomobillə gələn adamların 80 faizini bu siyahıdan çıxırıq. Çünki bunlar turist deyillər. Amma dünyada bunlar da turist sayılır".\nNatiq əlavə etdi ki, 2006-cı ildə ümumilikdə 1 milyon 193 min adam gəlib ki, onlardan da yalnız 903 mini turist olub. Ötən il gələn 1 milyon 332 min nəfərdən isə 1 milyon 10 mini turist sayıla bilər. Bu o deməkdir ki, Azərbaycan turistlərin sayında bir milyon həddini aşdı. Deməli, Azərbaycana turist kimi gələn insanların sayı il ərzində 11,5 faiz civarında artmaqdadır. Nazir deyir ki, bu rəqəmlər nəzərə alınarsa, gələn il təxminən əlavə 150-200 min nəfərin ölkəyə turist kimi gəlməsi planlaşdırılır.\nTurizmlə bağlı layihələrdən söhbət açan Ə.Qarayevin bildirdiyinə görə, bu sahədə böyük layihələrdən biri Qusar rayonunda gerçəkləşəcək. Şahdağın ətəyində yerləşən ərazidə yeni qış-yay idman, turizm, sağlamlıq kompleksi inşa ediləcək. Avstriya mütəxəssıslərinin tövsiyələri əsasında inşa ediləcək kompleksin tikintisinə hazırlıq işləri tamamlanıb. Hazırda nazirlikdə bütün eskizlər mövcuddur. Tədqiqatlar davam etdirilir. Bu ilin yayından artıq dərin qazıntı işlərinin aparılması nəzərdə tutulur:\n"Kompleks üçün tələb olunan avadanlıqların hansı dərinlikdə olması dəqiqləşdirilməlidir. Çünki bu ərazi seysmik zona hesab edilir. Ona görə çox ciddi təhlillər və tədqiqatlar aparılmalıdır. Bu işə isə Avstriya mütəxəssislərini cəlb etməyi nəzərdə tutmuşuq".\nLayihənin mərhələlər üzrə inkişaf proqramının təsdiqləndiyini deyən nazir əlavə edib ki, bu yay ərazidə infrastrukturun qurulması ilə bağlı işlərə də başlanılacaq. Birinci mərhələdə nəzərdə tutulan iki qaldırıcı stansiya, üç lift, bir mehmanxana, yanğmsöndürmə xidməti, xizək sürmək üçün məktəb, avadanlığın saxlanılması üçün obyektin tikintisi dövlət tərəfindən maliyyələşdiriləcək. Nazir əlavə edib ki, ərazidə infrastrukturun qurulmasr üçün dövlətin üzərinə ciddi işlər düşür: "İki min metr hündürlüyə yaxın sahədə yerləşən ərazidə nə yaxşı su mənbəyi, nə işıq, nə də yol var. Ona görə də burada böyük işlərin aparılması nəzərdə tutulur və bunun üçün ölkə başçısı tərəfindən müvafiq göstərişlər də verilib. Ölkəmizdə heç vaxt belə böyük layihə həyata keçirilməyib".\nƏ.Qarayev bildirib ki, gələn mövsümdə qarın səviyyəsini dəqiq ölçmək üçün bu il ərzində ciddi işlər aparılmalıdır: "İnanırıq ki, 2009-2010-cu illərin qış mövsümündə azərbaycanlı, eləcə də xarici turistlər bu kompleksdən istifadə edə biləcəklər. Gözəl mənzərəsi olan bu ərazidə yay istirahəti üçün də əlverişli şərait yaratmaq niyyətindəyik".\nÇox bahalı olan bu layihəni mütəxəssislər təxminən milyard yarım-iki milyard manat həcmində dəyərləndirirlər. Amma bu vəsaitin hamısını dövlət verməyəcək. Dövlətin üzərinə yalnız infrastruktur işləri düşür. Qalan işlərin icrası üçün isə açıq tender elan ediləcək. Mövcud olan layihə üzərində sərmayədarlar öz işlərini görə bilərlər. Dövlətin özəl layihələrə sərmayə qoymaq niyyəti yoxdur. O yalnız infrastrukturu genişləndirməklə buraya sərmayədarların cəlb olunmasına lazımi şərait yaradacaq.\nAyna.- 2008.- 15 mart.- S. 11.


Mirhüseyn Musəvi və xanımı seçkilərdə Ruhaniyə səs verəcəklərini bildiriblər\nGünAzTV: İrandakı “yaşıl hərəkat”ın 6 ildən çoxdur ev dustaqlığında saxlanılan lideri Mirhüseyn Musəvi və xanımı Zəhra Rəhnəvərd, cümə günü ölkədə keçiriləcək prezident seçkilərində islahatçıların dəstəklədiyi Həsən Ruhaniyə səs verəcəklərini açıqlayıblar.\nBu barədə Mirhüseyn Musəviyə və islahatçılara yaxın “Kaleme” (Kələmə) saytı mayın 16-da məlumat yayıb. Məlumatda bildirilir ki, Musəvi və xanımı, bir neçə gün əvvəl övladları ilə keçirilən həftəlik görüşdə prezident seçkilərində iştirak edəcəklərini, Həsən Ruhaniyə səs verəcəklərini bildiriblər.\nQızları ilə görüşündə Musəvi bildirib ki, o dövlət televiziyasında prezidentliyə namizədlərdən kimlərin lehinə, kimlərinsə əleyhinə aparılan təbliğatı görəndən sonra belə bir qənaətə gəlib ki, Ruhaniyə səs vermək lazımdır: “Bunun üçün biz saxlandığımız yerə bir səyyar sandığın gətirilməsini istəmişik. Ölkənin indiki həssas şərait və durumunda millətin hər birisi, özü-özlüyündə bir rəhbər və bir mediadır. Daha doğrusu, rəhbərlər, millətin özüdür. Çünki, onların səsi dövlət radio-televiziyasının səsindən daha güclüdür”.\nGörüşdə, həmçinin Zəhra Rəhnəvərd ölkənin gələcəyindən nigaran olduğunu bildirərək islahatçı qrupların dəstəklədiyi Ruhaniyə səs verəcəyini bəyan edib.\nİrandakı “yaşıl hərəkat”ın 6 ildən çoxdur ev dustaqlığında saxlanılan digər lideri Mehdi Kərrubi də bir neçə gün əvvəl prezident seçkilərində iştirak edəcəyini, Ruhaniyə səs verəcəyini açıqlayıb.\nXatırladaq ki, 2009-cu ildə İranda keçirilən prezident seçkilərinin rəsmi nəticələrinə qarşı kütləvi etirazlardan az sonra seçki saxtakarlığına etiraz bildirən “yaşıl hərəkat” liderləri Mirhüseyn Musəvi, xanımı Zəhra Rəhnəvərda və Mehdi Kərrubi həbs edilib. Onlar həmin vaxtdan barələrində hər hansı bir məhkəmə keçirilmədən 6 ildən çoxdur ETTELAAT-ın birbaşa nəzarəti ilə ev dustaqlığında saxlanılırlar.


Bu gün ölkəmizdə Azərbaycan Dili Günü qeyd edilir | Union Dünya Azərbaycanlıları\nUSD - 1.7AZN EUR - 1.8991AZN GEL - 0.6AZN RUB - 0.0271AZN TRY - 0.294AZN\nƏsas səhifə › Xəbərlər › Bu gün ölkəmizdə Azərbaycan Dili Günü qeyd edilir\nBu gün ölkəmizdə Azərbaycan Dili Günü qeyd edilir\nAvqustun 1-i ölkəmizdə Azərbaycan Əlifbası və Azərbaycan Dili Günü kimi qeyd edilir.\nTrend-in məlumatına görə, Azərbaycanda yenidən (1929-cu il yanvarın 1-dən Azərbaycanda kütləvi şəkildə latın qrafikalı əlifba tətbiq edilib, 1940-cı il yanvarın 1-dən kiril qrafikalı əlifbaya keçmək haqqında qərar qəbul olundu) latın qrafikalı əlifbaya keçidlə bağlı təşəbbüslər 1990-ci ildən irəli sürülməyə başlanılıb. 1 avqust 1990-cı il tarixində onun təşəbbüsü ilə Azərbaycan Əlifba Komissiyası yaradılıb. Bu komissiyanın tərtib etdiyi yeni əlifba 1992-ci ildə təsdiq edilib və tətbiq edilməyə başlanılıb.\nLatın qrafikalı əlifbanın tətbiqinin Azərbaycan Respublikasının siyasi həyatında, yazı mədəniyyətimizin tarixində mühüm hadisə olduğunu nəzərə alaraq Azərbaycan Prezidenti Heydər Əliyev 2001-ci il avqustun 9-da fərman imzalamışdır. Bu fərmanla avqustun 1-i Azərbaycan Respublikasında Azərbaycan Əlifbası və Azərbaycan dili Günü elan edilib.\nAna dilimizin hərtərəfli inkişafı, dövlət dilinə çevrilməsi, diplomatiya aləminə yol açması, dünyanın ən mötəbər tədbirlərində eşidilməsi qürurvericidir. Çünki dil təkcə ünsiyyət vasitəsi deyil, həm də xalqın tarixi, ədəbiyyatı, mədəniyyətidir. Hansı ölkədə yaşamasından asılı olmayaraq, hər bir azərbaycanlı öz ana dilini, dinini, milli adət və ənənələrini unutmamalı, onları təbliğ etməlidir. Ümummilli liderimiz Heydər Əliyevin dediyi kimi: “Dil ədəbiyyatla, mədəniyyətlə, mənəviyyatla bağlıdır. Bunlarsız isə vətənpərvərlik formulu yoxdur”.\nAzərbaycan dilinin elektron məkanda da daha geniş istifadəsinin təmin edilməsi ilə bağlı tədbirlərin reallaşdırılması müstəsna əhəmiyyətə malikdir. Prezident İlham Əliyevin 17 iyul 2018-ci il tarixli “Azərbaycan dilinin elektron məkanda daha geniş istifadəsinin təmin edilməsi ilə bağlı bir sıra tədbirlər haqqında” Sərəncamı da Azərbaycan dilinin inkişafı və tətbiqi dairəsinin daha da genişləndirilməsi baxımından xüsusi əhəmiyyət kəsb edir.\nHər bir xalqın milli mədəniyyətinin tərkib hissələrindən birini həmin xalqın əlifbası, yazı sistemi təşkil edir.\n“Qarabağ” “Düdelanj” ilə heç-heçə edib\nAzərbaycanın "Qarabağ" futbol klubu UEFA Avropa Liqasının qrup mərhələsi çərçivəsində Lüksemburqun “Düdelanj” klubunu qəbul edib. Trend-in məlumatına görə, Tofiq Bəhramov...\nAzərbaycan Respublikası Prezidentinin “Bərpa olunan enerji mənbələrindən istifadə sahəsində pilot layihələrin həyata keçirilməsi tədbirləri haqqında” 05 dekabr 2019-cu il tarixli...\nBu gün Azərbaycanın inkişafı yalnız onun paytaxtının hesabına deyil, regionlarının da hesabına baş verir. Artıq gözlə görünən bir faktdır ki,...


Topdan avtomatik alüminium folqa konteyner formalaşdıran maşın İstehsalçı və Təchizatçı | Choctaek\nİdarəetmə sistemi: SIEMENS PLC\nAyar sistemi: SIEMENS 7 düymlük rəngli toxunma ekranı\nAC kontaktoru: Schneider\nTaşıma motoru: Alman WEG\nManipulyator servo sistemi: Schneider\nManipulyator: Tayvan TPI\nFiber-optik sensorun sayılması: Autonics\nC1300 maşını alüminium qida qabları, qablar və qablar istehsalı üçün xüsusi olaraq hazırlanmış və hazırlanmışdır. Alüminium folqa qabları, qidalandırıcıdan zımbalanmağa qədər nəhayət əldə edilə bilər.\nC1300 maşınının əsas gövdəsi "H" çərçivəli 80T presidir. Həm asan kalıp dəyişdirmə, həm də səth istehsalında, formalaşdırma maşınının çarpayısı iki hərəkətli lövhə ilə təchiz edilmişdir. Qidalanma addımının və sürətinin yüksək dəqiqliklə idarə olunmasını təmin etmək üçün bir servo motorla konfiqurasiya edilmiş mətbuat.\nQidalanma sisteminin hündürlüyü, hazırda istifadə olunan alətin şerit hündürlüyünə uyğun olaraq avtomatik olaraq tənzimlənir. PLC tərəfindən idarə olunan 12 elektron kamera (solenoid klapanlar) və alət tənzimləməsini asanlaşdıran təzyiq tənzimləyiciləri olan 12 sabit hava əlaqəsi var.\nMətbuat, qırış divarları, hamar divarları, ev heyvanları, hava yolu və qatlanmış qablar istehsalı üçün müxtəlif növ qəliblərə uyğundur.\nBu cihazın qabaqcıl dizaynı aşağıdakılardır:\n1. AL-folqa yağı ehtiva edir. AL-folqa ilə qidalanma. Waster qablaşdırma, istehsal zamanı yığma və xəttin elektrik hissəsi PLC nəzarətini qəbul edir, alüminium qutunun tamamilə kənarlaşdırdığı insanlıqdan kənar istehsalını həyata keçirdi və bununla da operatorların Təhlükəsizliyini xeyli artırdı.\n2. Alüminium folqa materialının istifadə genişliyini genişləndirdi, çox boşluqlu qəlibə yüksək dəqiqlikdə rasionalizasiya düzənini apardı, alüminium folqa materialının istifadə faktorunu çox artırdı.\n3. Qabaqcıl istehsal emalı sənayesi və dəqiq istehsal texnikası, bu avadanlıqların istehsal etdiyi məhsulun keyfiyyətinin daha yüksək olmasına səbəb olur.\nAlüminium Folyo Konteyner Hazırlama Maşını və Kalıp layihəsi ilə maraqlandığınız zaman bizə müraciət etməkdən çekinmeyin.\nƏvvəlki: Avtomatik alüminium folqa qida qablaşdırma maşını\nSonrakı: Çində yüksək keyfiyyətli 60T alüminium folqa qab istehsal edən maşın\nalüminium folqa konteyner formalaşdıran maşın\nAvtomatik Alüminium Folqa Konteyner Maşını ...


AZƏRTAC xəbər verir ki, iclası açan Milli Məclisin sədri Oqtay Əsədov gündəliyi təqdim edib. Əvvəlcə cari məsələlər müzakirə olunub. Sonra gündəlikdəki sənədlərə baxılıb.\nƏvvəlcə iqtisadi siyasət, sənaye və sahibkarlıq komitəsinin sədri Ziyad Səmədzadə “Azərbaycan Respublikasının Prezidenti İ.H.Əliyev və Rusiya Federasiyasının Prezidenti V.V.Putinin Azərbaycan və Rusiya arasında iqtisadi əməkdaşlığın prioritet istiqamətləri haqqında Birgə Bəyanatının təsdiq edilməsi barədə” qanun layihəsini təqdim edib. O deyib ki, Birgə Bəyanatda hər iki dövlət başçısı Azərbaycan və Rusiya arasında mövcud olan strateji tərəfdaşlıq münasibətlərinin daha da möhkəmlənməsində iqtisadi əlaqələrin rolunu və əhəmiyyətini qeyd edərək, ticari-iqtisadi əlaqələrin müasir inkişaf tələblərinə cavab verən keyfiyyətcə yeni səviyyəyə çıxarılması niyyətlərini bildirirlər. Prezidentlər ticari-iqtisadi və investisiya əməkdaşlığının qarşılıqlı faydalı inkişafı üçün ticarətdə daha əlverişli şəraitin yaradılması, intellektual nəqliyyat sistemləri texnologiyalarından istifadə etməklə beynəlxalq nəqliyyat dəhlizlərinin Azərbaycan-Rusiya hissələrində tranzit-nəqliyyat potensialının artırılması, milli iqtisadiyyatın və ixracın perspektiv sahələrində şaxələndirilməsi və innovativ inkişaf sahəsindəki məsələlərin həlli üçün birgə istehsalın yaradılması, dövlət idarəçiliyi sahəsində innovativ yanaşmaların, o cümlədən büdcə-vergi sahəsində müasir rəqəmsal texnologiyaların tətbiqi üzrə qarşılıqlı fəaliyyətin inkişaf etdirilməsi, dövlət sektorunda istifadə üçün qabaqcıl proqram təminatının tətbiqi üzrə təcrübə mübadiləsi və əməkdaşlıq, gənclər siyasəti, təhsil, idman və turizm daxil olmaqla humanitar sahədə əməkdaşlığın genişləndirilməsi kimi istiqamətlərə əsaslı diqqət yetirmək zərurətindən çıxış edirlər.\nMilli Məclis sədrinin müavini, təbii ehtiyatlar, energetika və ekologiya komitəsinin sədri Valeh Ələsgərov “Azərbaycan Respublikasının Hökuməti ilə Rusiya Federasiyasının Hökuməti arasında elektrikötürücü xətlər və boru kəməri vasitəsilə keçirilən mallar üzərində gömrük nəzarəti haqqında” Sazişin təsdiq edilməsi barədə qanun layihəsini təqdim edib.\nSaziş haqqında məlumat verilib və sənəd səsə qoyularaq təsdiqlənib.\nİclasda “Azərbaycan Sərhəd Mühafizəsinin 100 illiyi (1919-2019)” yubiley medalının təsis edilməsi ilə əlaqədar “Azərbaycan Respublikasının orden və medallarının təsis edilməsi haqqında” Qanunda dəyişiklik edilməsi barədə sənəd üçüncü oxunuşda səsə qoyularaq qəbul edilib.\nHüquq siyasəti və dövlət quruculuğu komitəsinin sədri Əli Hüseynli “Hüquqi şəxslərin dövlət qeydiyyatı və dövlət reyestri haqqında” Qanunda dəyişiklik edilməsi barədə sənədi üçüncü oxunuşda təqdim edərkən bildirib ki, təklif edilən dəyişikliyin məqsədi məhdud məsuliyyətli cəmiyyətin təsis sənədlərində edilmiş dəyişikliklərin və qeydə alınmış faktların sonrakı dəyişikliyin elektron qaydada qeydiyyata alınmasının hüquqi mexanizminin müəyyən edilməsindən ibarətdir. Sənəd səsə qoyularaq təsdiq olunub.\nSonra Əli Hüseynli Mənzil və İnzibati Xətalar məcəllələrində dəyişiklik edilməsi haqqında sənədləri üçüncü oxunuşda şərh edib. Daha sonra komitə sədri “Hüquqi şəxslərin dövlət qeydiyyatı və dövlət reyestri haqqında” Qanunda dəyişiklik edilməsi barədə qanun layihəsini üçüncü oxunuşda təqdim edib. Deputatlar qanunvericiliyin uyğunlaşdırılması məqsədilə sənədin 12-ci və 14-cü maddəsinə təklif olunan dəyişikliyə də razılıq veriblər. Sənəd üçüncü oxunuşda qəbul edilib.\nƏli Hüseynli Seçki Məcəlləsində dəyişiklik edilməsi haqqında sənədlə bağlı deyib ki, 2016-cı ilin sentyabrında ölkəmizdə keçirilmiş referenduma əsasən Konstitusiyada bir sıra dəyişikliklər edilməsi nəticəsində Seçki Məcəlləsində mövcud olan 178.1-ci maddə ilə ziddiyyət meydana gəlib. Belə ki, növbədənkənar prezident seçkilərində seçilmiş prezidentin səlahiyyət müddəti oktyabr ayında yox, 7 il əvvəl prezident seçildiyi tarixdə bitir. Həmin ziddiyyətin aradan qaldırılması üçün məcəllədə dəyişiklik edilməsi zərurəti yaranıb. Milli Məclisin deputatları Seçki Məcəlləsində dəyişikliyə dair qanun layihəsini üçüncü oxunuşda məqbul sayıblar.\nİclasda İnzibati Xətalar Məcəlləsində və “Avtomobil nəqliyyatı haqqında” Qanuna dəyişiklik edilməsi haqqında qanun layihələri də üçüncü oxunuşda müzakirə edilib. Milli Məclisin deputatları həmin dəyişiklikləri razılıqla qarşılayıblar.\nSonra komitə sədri Ziyad Səmədzadə “Sığorta fəaliyyəti haqqında” Qanunda dəyişiklik edilməsi barədə sənədi üçüncü oxunuşda təqdim edib. Bu sənəd də səsə qoyularaq qəbul edilib.\nİclasda, həmçinin Əli Hüseynli “Azərbaycan Respublikasının dövlət gerbi haqqında və “Azərbaycan Respublikasının dövlət himni haqqında” qanun layihələri barədə məlumat verib. Qeyd edib ki, hər iki sənəd “Azərbaycan Respublikası dövlət gerbinin təsvirinin təsdiq edilməsi haqqında” və “Azərbaycan Respublikası dövlət himninin musiqisinin və mətninin təsdiq edilməsi haqqında” Konstitusiya qanunlarının tətbiqi məqsədilə hazırlanıb.\nHər iki qanun layihəsi ayrı-ayrılıqda səsə qoyularaq birinci oxunuşda təsdiq edilib.\n“Azərbaycan Respublikası Milli Məclisinin komitələri haqqında” Qanunda dəyişiklik edilməsi barədə qanun layihəsini təqdim edən Əli Hüseynli deyib ki, sənəd Azərbaycan Respublikasının 1996-cı il 17 may tarixli Qanunu ilə təsdiq edilmiş “Azərbaycan Respublikası Milli Məclisinin Daxili Nizamnaməsi”nə uyğunlaşdırma və Milli Məclis haqqında qanunvericiliyin təkmilləşdirilməsi məqsədilə hazırlanıb. Qanun layihəsi səsə qoyularaq birinci oxunuşda qəbul olunub.\nİclasın sonunda elm və təhsil komitəsinin sədri İsa Həbibbəyli "Ümumi təhsil haqqında" qanun layihəsini birinci oxunuşda şərh edib. Bildirib ki, sənəd 5 fəsil, 33 maddədən ibarətdir. Bu sənəd Azərbaycan Respublikasının Konstitusiyasına uyğun olaraq ölkəmizdə ümumi təhsilin təmin olunması sahəsində dövlət siyasətinin əsas prinsiplərini, ümumi təhsilin təşkilati-hüquqi və iqtisadi əsaslarını müəyyən edir.\nQanun layihəsi səsə qoyularaq birinci oxunuşda təsdiqlənib.\nDaxili siyasət 2018-12-18 14:14:00


DİM: 72 şagirdin qiymətlərində dəyişiklik\nDİM: 72 şagirdin qiymətlərində dəyişiklik edib\n14:22 05 May 2020 Oxunub : 2308\nDövlət İmtahan Mərkəzi 1 mart 2020-ci il tarixində keçirilmiş ümumi (9 illik) orta təhsil səviyyəsi üzrə təhsilalanların biliyinin yekun qiymətləndirilməsi (attestasiyası) imtahanının nəticələri ilə bağlı yaradılmış Apelyasiya komissiyasının məlumatını paylaşıb.\nDİM-dən Azvision.az -a verilən məlumata görə, imtahanda 40 minə yaxın şagird iştirak edib və onların ümumilikdə 1000000-dan (bir milyondan) çox tapşırıq üzrə yazı işi olub. Hər bir yazı işinin 2 marker tərəfindən qiymətləndirildiyini nəzərə alsaq (markerlərin qiymətləri arasında fərq yarandıqda həmin yazı işi proqram tərəfindən 3-cü markerə göndərilir) 2000000-dan (iki milyondan) çox yoxlama işi həyata keçirilib.\nİmtahanın nəticələri aprel ayının 15-də elan olunmuş və hər bir iştirakçı Dövlət İmtahan Mərkəzinin saytında imtahan nəticələrinə, cavab vərəqlərinə, qiymətləndirmə meyarlarına (tapşırığın ehtimal olunan doğru cavabları, həlli və qiymətləndirmə şkalası) baxmaq imkanına malik olub. Bundan əlavə, imtahanda istifadə olunmuş sual kitabçaları (mətnlər, tapşırıqlar) və dinləmə mətnlərinin audiofaylları DİM-in internet saytında yerləşdirilib. Çox təəssüf ki, imtahan nəticələrinin elan olunmasından keçən 20 gün ərzində imtahanda iştirak etmiş 39672 nəfərdən 21082-i öz nəticələrinə, 8484-ü isə cavab vərəqlərinə (verilən suallara hansı cavabı yazdığına) baxıb.\nİmtahan nəticələri elan olunduqdan sonra DİM-də Apelyasiya komissiyası fəaliyyət göstərmiş və müraciətlər araşdırılıb. Apelyasiya komissiyasına ərizə qəbulu 20-22 aprel tarixlərində onlayn şəkildə (DİM-in saytı vasitəsilə) həyata keçirilib. Apelyasiya komissiyasına 435 şagird (bütün imtahan verənlərin 1,09%-i) 1800-ə yaxın tapşırıq (bütün tapşırıqların 0,18%-i) üzrə qiymətlərinin araşdırılması üçün ərizə ilə müraciət edib. Onlardan 72 şagirdin (bütün imtahan verənlərin 0,18%-i,) cəmi 95 tapşırıq (bütün tapşırıqların 0,009%-i) üzrə qiymətində dəyişiklik edilib, digər iddialarla bağlı isə şagirdlərə yazı işinin yerinə yetirilməsində yol verdikləri səhvlər izah edilib.\n72 şagirddən 30 şagirdin işində edilən düzəlişlər onların imtahan zamanı bir tapşırığın həllini (cavabını) başqa tapşırıq üçün ayrılmış sahəyə yazmaları səbəbindən baş verib.\nQeyd edək ki, xüsusi karantin rejiminə uyğun olaraq apelyasiya prosesi də onlayn təşkil edilib. Belə ki, elektron ərizələrində “Zoom” proqramı vasitəsilə izah almaq istəyən 166 şagirdlə videobağlantı yaradılıb və yazı işləri müzakirə edilib, 260-dan çox şagirdlə isə seçimlərinə uyğun olaraq telefon vasitəsilə müzakirə aparılıb. Müzakirəyə qoşulmayan şagirdlərin də ərizələri araşdırılıb və qiymətləndirmə meyarlarına uyğun müvafiq qərarlar verilib.\nCOVID-19: Moskvada ölənlərin sayı 4 mini keçdi\nBritaniyada daha 155 nəfər virusun qurbanı oldu\n“25-30 yaşlılar arasında da ölüm halları ilə üzləşirik” - Pərviz Abbasov\nDünyada koronavirusa yoluxanların sayı 11,8 milyonu ötüb\nPolisin qanuni tələbinə əməl etməyən şəxs tutuldu\nAvtomobil təmiri sexində 2 maşın yandı\nKürdə batan yeniyetmənin cəsədi tapıldı\nAğcabədidə top mərmisi aşkarlandı\n"Azərbaycan ATƏT-in bütün strukturları ilə konstruktiv dialoqa hazırdır"\nMustafa Şentop yenidən parlament sədri seçildi\nTürkiyədə koronavirusdan ölüm sayı 5260-a çatdı\nAzay Quliyev ATƏT PA-da Qarabağ məsələsini qaldırdı\n“Böyükşor gölü ekoloji problemləri olan su hövzəsidir” - Hikmət Əlizadə\nKarantini pozan taksi sürücüsü saxlanıldı\nÖlkədə COVID-19-dan sağalanların sayı 12 635-ə çatdı\nSürət həddini aşan qadın sürücü saxlanıldı\nFabrikin tullantı suları Böyükşor gölünə tökülür - “Azərsu”\n“Lotu Quli”nin dəstəsinə qarşı əməliyyat - Saxlanılanlar var (FOTO)\nAQTA 95 obyektdə pozuntu aşkarladı\nKürdəmirdə bir nəfər Kürdə batıb\nİsrailin Səhiyyə Xidmətinin rəhbəri istefa verdi\n14:44 İcazələrin bir hissəsi ləğv edildi\n17:23 Bakı polisi məşhur hoteldə əməliyyat keçirir - VİDEO


Ağsuda Makedoniya mədəni irsi\nvə folkloru nümayiş etdirildi\nMİRAS Mədəni İrsin Öyrənilməsinə Kömək İctimai Birliyinin təşəbbüsü, Azərbaycan Respublikası Mədəniyyət və Turizm Nazirliyi, AMEA Folklor İnstitutu, Ağsu rayonu İcra Hakimiyyəti, Makedoniya Respublikası Mədəniyyət Nazirliyi, Makedoniya Sosio-Mədəni Antropologiya İnstitutu və İslam Əməkdaşlıq Təşkilatının İqtisadi və Ticarət Əməkdaşlığı üzrə Daimi Komitəsi (COMCEC) və AzGranata MMC-nin dəstəyi ilə Ağsu şəhərində Azərbaycan və Makedoniya mədəni irsini tanıdan silsilə tədbirlər keçirildi.\nOrta əsr Ağsu şəhəri Arxeoloji Turizm Kompleksində "Azərbaycan və Makedoniyanın mədəni irs abidələri" fotosərgisinin açılışı oldu.\nTədbirdə iştirak edən Ağsu rayonu İcra Hakimiyyətinin başçısı Ənvər Seyidəliyev sərginin əhəmiyyətindən danışaraq Ağsuda mədəni irsə ictimai münasibətin yaxşı mənada artdığını vurğuladı. Azərbaycan və Makedoniya münasibətlərindən danışan Ənvər Seyidəliyev bildirdi ki, iki ölkə arasında hazırda əməkdaşlıq yüksək səviyyədədir. Onun sözlərinə görə, Azərbaycanlıa Makedoniyanın oxşarlıqları da az deyil. Həm inkişaf, həm adət-ənənə cəhətdən hər iki ölkə çox oxşardır. Azərbaycan və Makedoniya arasında əməkdaşlığın yüksək səviyyədə olması da bu cür oxşarlıqların nəticəsidir.\nMİRAS İctimai Birliyinin sədri Fariz Xəlilli isə Azərbaycan və Makedoniya arasında mədəni əlaqələrin genişləndiyini, 2014-cü ildə Ohrid şəhərində "Azərbaycanın arxeoloji inciləri" sərgisinin keçirildiyini və sərginin qarşıdakı bir ay ərzində ziyarətçilərə açıq olacağını bildirib.\nMakedoniya Sosio-Mədəni Antropologiya İnstitutunun direktoru Rubin Zemon da Azərbaycanın bayraq günündə burada olmaqdan məmnun olduqlarını, Azərbaycan və Makedoniya hökumətlərinin əməkdaşlıq memorandumu imzaladıqlarını və bu tədbirin əməkdaşlıq üçün yaxşı nümunə olduğunu dedi.\nAzərbaycan Mədəniyyət və Turizm Nazirliyinin sektor müdiri Arif Əliyev Azərbaycanda 6308 mədəni irs abidəsinin olduğunu, bu abidələrin qorunmasının konstitusiyamızda təsbit olunduğunu, orta əsr Ağsu şəhərinin bu mənada layiqincə qorunduğunu qeyd etdi.\nSonda MİRAS İctimai Birliyinin İdarə Heyətinin qərarı ilə Ağsu arxeoloji ekspedisiyasının fəaliyyətinə və elmi-mədəni tədbirlərə verdiyi dəstəyə görə Ağsu rayonu İcra Hakimiyyətinin başçısı Ənvər Seyidəliyev MİRAS mükafatı ilə təltif edildi.\nDaha sonra Azərbaycan və Makedoniyanın tanınmış ziyalıları, media və turizm nümayəndələri, rayon ictimaiyyəti sərgi ilə tanış oldular. Tədbir çərçivəsində Ağsu şəhəri Mədəniyyət Sarayında Makedoniyanın Vevçani bölgəsindən olan KUD “Drimkol” folklor qrupunun ifasında rəqslər və MİRAS Musiqi qrupunun ifasında muğam dəstgahından ibarət geniş mədəni proqram keçirildi.\nTədbirin sonunda Makedoniya Sosio-Mədəni Antropologiya İnstitutunun direktoru Rubin Zemon Fariz Xəlilliyə İnstitutun fəxri üzvü seçilməsi ilə bağlı sertifikatı təqdim etdi. Media və turizm nümayəndələrinin infoturu isə AzGranata MMC-nin Ağsu şəhərində yeni açılmış mağazasında yerli məhsullarla tanış oldular. Tur iştirakçılarına sertifikatlar təqdim olundu.\nOlaylar.- 2014.- 12 noyabr.- S.4.


Azərbaycan tarixinin şanlı səhifələrindən biri - Şərqin ilk Demokratik Respublikası\n24 May 17:13 | 1 560\nAzərbaycan dövləti öz tarixində çoxsaylı qəhrəmanlıq salnamələri yazıb. Bu tarixi hadisələr içərisində müsəlman Şərqində ilk demokratik Respublika Xalq Cümhuriyyətinin yaradılması xüsusi əhəmiyyət daşıyır. Şərqdə ilk demokratik dövlət quruluşunu yaratmış Azərbaycan Xalq Cümhuriyyəti Azərbaycan xalqının həyatına əlamətdar tarixi hadisə kimi daxil olmuşdur. Cəmi 23 ay fəaliyyət göstərməsinə baxmayaraq, ilk respublika dövründə həyata keçirilən tədbirlər müstəqil dövlətçiliyimizin əsaslarının yaradılması və gələcək inkişaf yolunun müəyyənləşdirilməsi baxımından mühüm əhəmiyyət kəsb etdi. 71 il sovet imperiyasınının buxovlarında yaşayan Azərbaycan müstəqilliyini bərpa etdikdən sonra hər il ölkəmizdə 28 May Respublika Günü böyük təntənə ilə qeyd edildi. 15 oktyabr 2021-ci il tarixindən bu gün Müstəqillik günü adlandırılmağa başladı. Cümhuriyyət dövrünə bir daha nəzər salınır, onun tariximizdəki yeri və rolu ətraflı təhlil edilir, dövlət quruculuğu təcrübəsi hərtərəfli öyrənilir. Azərbaycan Prezidenti İlham Əliyevin 2018-ci ilin ölkəmizdə "Azərbaycan Xalq Cümhuriyyəti İli" elan olunması və Cümhuriyyətin 100 illik yubileyinin yüksək səviyyədə qeyd edilməsi ilə bağlı imzaladığı sərəncamları dövlətçilik tariximizə olan böyük ehtiramın nümunəsi kimi tarixiləşdi.\nHəmin il mayın 28-də Azərbaycan Xalq Cümhuriyyətinin Milli Şurası "İstiqlal Bəyannaməsi"ni imzaladı, Azərbaycanın müstəqilliyini dünyaya bəyan etdi, beləliklə, xalqımızın çoxəsrlik dövlətçilik ənənələrini yaşatdı. Cümhuriyyətin beynəlxalq münasibətlər sisteminin subyekti kimi tanınması, diplomatik müstəvidə milli maraqların qorunması istiqamətində mühüm addımlar atıldı.\nTarixə nəzər salsaq görərik ki, 1917-ci ildə Rusiyada baş vermiş Fevral inqilabı nəticəsində Rusiya devrildi. Ölkədə çarizmin məzlum vəziyyətə saldığı xalqların milli hərəkatı başlandı. 1918-ci il mayın 28-də müsəlman Şərqində ilk dünyəvi demokratik dövlət olan Azərbaycan Xalq Cümhuriyyəti yaradıldı. Bu respublika azərbaycanlıların tarixi yaddaşında Azərbaycan dövlətçiliyinin ilk təcrübəsi kimi iz qoydu.\nAZƏRBAYCANIN İLK PARLAMENTİ VƏ HÖKUMƏTİ, DÖVLƏT APARATI TƏŞKİL EDİLDİ\nAXC Hökuməti 1918-ci il mayın 28-dən iyunun 16-dək Tiflisdə, iyunun 16-dan sentyabrın 17-dək Gəncədə, sentyabrın 17-dən 1920-ci il aprelin 28-dək Bakıda fəaliyyət göstərmişdir. Azərbaycan Xalq Cümhuriyyəti Paris Sülh Konfransının qərarına əsasən, müstəqil dövlət kimi tanınmışdı. Dünyanın bir çox ölkələri ilə səfirlik və nümayəndəliklər səviyyəsində diplomatik münasibətlər yaratmış, ikitərəfli və çoxtərəfli müqavilələr və sazişlər bağlamışdı.\nAzərbaycan Xalq Cümhuriyyəti, xüsusən, təhsilin, mədəniyyətin, ədəbiyyat və incəsənətin inkişafı sahəsində fəaliyyəti ilə yadda qalmışdır. Azərbaycan hökumətinin həyata keçirdiyi tədbirlərdən biri tədris müəssisələrinin milliləşdirilməsi oldu. 1919-cu il sentyabrın 1-də Azərbaycan Parlamenti Dövlət Universitetinin təşkili haqqında qanun qəbul etdi və bununla milli təhsil ocağının əsası qoyuldu. Demokratik Respublika dövründə kitabxana və muzey işinin quruluşunda böyük yeniliklər edilmişdir. Azərbaycan hökuməti geniş oxucu kütləsinin ehtiyaclarını ödəmək üçün Bakıda ümumi kitabxana təşkil etmək məsələsini qaldırmışdır. 1920-ci ilin apreli üçün Azərbaycanda 95 min nüsxə kitab fondu olan 11 kitabxana var idi.\nAzərbaycan Xalq Cümhuriyyəti 1920-ci il aprelin 28-də beynəlxalq hüquq normalarını kobudcasına pozan RSFSR-ın hərbi müdaxiləsi nəticəsində aradan qaldırıldı. Sovetlər Birliyi Azərbaycanı məcburi surətdə öz tərkibinə daxil etdi. Bolşeviklər tərəfindən devrilməsinə baxmayaraq, istiqlal ideyası yenilmədi və 1991-ci ildə sovet imperiyasının dağılması ilə Azərbaycan yenidən öz müstəqilliyini bərpa etdi.\n"MÜSTƏQİL AZƏRBAYCAN AZƏRBAYCAN XALQ CÜMHURİYYƏTİNİN VARİSİDİR VƏ ONLARIN NİYYƏTLƏRİNİ BİZ HƏYATDA TƏMİN ETDİK, HƏYATA KEÇİRDİK"\n71 il sonra, 1991-ci il oktyabrın 18-də dövlət müstəqilliyini bərpa edən Azərbaycanın müstəqilliyi yenə təhlükə qarşısında idi. Yalnız Ümummilli Liderin xalqın təkidli istəyinə səs verərək, hakimiyyətə qayıdışı Azərbaycanın müstəqilliyini əbədi və dönməz etdi. Ulu Öndər Heydər Əliyevin hakimiyyətə qayıdışı ilə separatçıların ölkəni parçalamaq kimi məkrli niyyətlərinə son qoyuldu. Dövlət çevrilişi cəhdlərinin və terror aktlarının qarşısı alındı. Müstəqil Azərbaycanın Yeni Konstitusiyası qəbul olundu. Azad və demokratik şəraitdə prezident, parlament və bələdiyyə seçkiləri keçirildi. Ölkədə demokratik dəyişikliklər aparıldı, hüquq-mühafizə və məhkəmə sistemi yenidən quruldu.\nBu gün Prezident İlham Əliyevin rəhbərliyi altında ölkəmizin dinamik inkişafı, sürətli tərəqqisi, həyata keçirilən əzəmətli layihələri, modernləşməsi və vətənimizi dünyaya yeni formada təqdim etməyə imkan yaradan müsbət dəyişikliklər hər birimizi qürurlandırır. Bu məhz müstəqil bir dövlət olaraq Azərbaycanın müstəqil şəkildə dövlət başçısı tərəfindən həyata keçirdiyi siyasətinin nəticəsidir. "Bu gün biz xoşbəxtik ki, müstəqil ölkə kimi, azad xalq kimi yaşayırıq, taleyimiz öz əlimizdədir", - deyən Azərbaycan Prezidenti İlham Əliyev müstəqilliyimizin qorunmasının, möhkəmlənməsinin ən vacib məsələlərdən biri olduğunu qeyd edib: "1918-ci ildə qurulmuş Azərbaycan Xalq Cümhuriyyəti cəmi 23 ay yaşadı. Müstəqil Azərbaycan Azərbaycan Xalq Cümhuriyyətinin varisidir və onların niyyətlərini biz həyatda təmin etdik, həyata keçirdik. Əminəm ki, müstəqillik yolunda bizim inkişafımız davamlı olacaq, uğurlu olacaq və Azərbaycanın dövlət müstəqilliyi əbədi olacaq!"


Bakı, 6 may, SalamNews, K.Orxan. Bu gün Bakıda 15-ci Avropa Gənclər Yay Olimpiya Festivalının Əməliyyat Komitəsi Avropa Milli Olimpiya Komitələrinin nümayəndə heyətinin rəhbərləri üçün seminar keçirilir.\nSalamNews xəbər verir ki, tədbirdə gənclər və idman naziri Azad Rəhimov, Milli Olimpiya Komitəsinin vitse prezidenti Çingiz Hüseynzadə, Prezident Admininstrasiyasının Gənclər siyasəti və idman məsələləri şöbəsinin müdiri Yusif Məmmədəliyev, təşkilat komitəsinin üzvləri eyni zamanda yarışıa hazırlıq işləri ilə daha yaxından yaxından tanış olmaq üçün Bakıda səfərdə olan Avropa Olimpiya Komitəsi Əlaqələndirmə Komisiyyasının rəhbəri, Serbiya Milli Olimpiya Komitəsinin baş katibi Corce Visaski iştirak edir.\nSeminarda Avropa Milli Olimpiya Komitələrinin 40 ölkədən olan 70 nümayındəsi, eləcə də, Avropa Milli Olimpiya Komitəsinin nümayəındələri və AOK-un Bakı 2019 üçün xüsusi yaradılmış Əlqqələndirmə Komissiyası iştirak edir.\nSeminar Avropa Milli Olimpiya Komitələrinin nümayəndə heyətlərinin rəhbərlərinə texniki planlaşdırma və oyun qabağı keçirilən əməliyyatların bütün aspektləri ilə tanışlıq fürsəti verməklə bərabər, onların Bakı 2019 haqqında ənson məlumatlara sahib olma və komandalarla müvafiq təlimlər vermələri üçün təşkil olunur. Burada onlar geniş mövzuları əhatə edən iclaslarda iştirak edir. O cümlədən idmançıların yerləşdirilməsi, akreditasiya nəqliyyat və dugər mühüm əhımiyyət kəsb edən məsələləri müzakirə edilər. Bununla yanaşı 15-ci Avropa Gənclər Yay Olimpiya Festivalı Əməliyyat Komitəsi Avropa Milli Olimpiya Komitələrinin nümayəndə heyətinin rəhbərlərinə idmançılara təqdim olunacaq medallarda nümayiş etdiriləcək.\nAvropa Olimpiya Komitəsi Əlaqələndirmə Komisiyyasının rəhbəri Corce Visaski çıxışında Bakıya gəldikləri üçün məmnunluğunu ifadə edib. O Bakəda keçirilən görüşün əlaqələrin daha da güclənməsinə öz töhfəsini verəcəyini bildirib.\nTramp demokratları ona qarşı yalan kampaniyası aparmaqda ittiham edib


"Google"də çalışan azərbaycanlılardan biri: "Elə bildim, zarafatdır..." » BolgeXeber.Com - İnformasiya agentliyi ~ Bölgələrdən xəbəriniz olsun!\n"Google"də çalışan azərbaycanlılardan biri: "Elə bildim, zarafatdır..."\n"Mənim üçün də "Google” hər zaman bu beşlik içində həm korporativ mədəniyyəti, həm işçilərə münasibəti, həm də gördüyü işlərlə ən çox seçilən şirkət olub"\n"Google” şirkətində çalışan azərbaycanlı Esmiralda Şirinovanın oxu.az-a müsahibəsini təqdim edirik:\nOrada təhsilimi tamamladıqdan sonra İngiltərənin Southempton Universitetinin İnformasiya Texnologiyaları fakültəsində bakalavr təhsilinə başladım və 2018-ci ildə "First Class Honours” dediyimiz fərqlənmə diplomu ilə məzun oldum. Artıq dörd ildir ki, İngiltərədə yaşayıram. Bu qərarımdan heç vaxt peşman olmadım, çünki dörd il ərzində burada heç vaxt özümü qonaq kimi hiss etmədim.\nÜçüncü kursda dərslərə hazırlaşır, dissertasiya yazır, iş axtarır və eyni zamanda, Southemptonda bir şirkətdə "part-time” sistem analitiki olaraq işləyirdim. Bunları etdiyim zaman 19 yaşım vardı. Düzü, bəzən bu yaşda "Bu qədər əziyyətə, doğrudan, ehtiyac varmı?”, - deyə tərəddüd edirdim, amma bir yandan da insanın əziyyətinin bəhrəsini hər zaman gördüyünə inanırdım. Universiteti bitirən kimi "Google” şirkəti mənə iş təklif etdi və hazırda London ofisində çalışan ən gənc işçiyəm.\n- "Google” şirkətində sizdən başqa azərbaycanlı varmı?\n- Təhsil illərində əsas hədəfiniz arasında "Google”da işləmək vardımı?\nMənim üçün də "Google” hər zaman bu beşlik içində həm korporativ mədəniyyəti, həm işçilərə münasibəti, həm də gördüyü işlərlə ən çox seçilən şirkət olub.\n- Son zamanlarda başıma gələn ən maraqlı hadisə elə, yəqin, "Google” şirkətindən iş təklifi almağım olub. 2017-2018-ci il, yəni bakalavrın son ilində iş axtarırdım. Bir neçə şirkətdən - "Deutsche Bank”, "PwC UK”dan təklif almışdım, amma sənədlərimi "Google”a "onsuz da məndən daha yaxşıları var”, - deyə düşünüb verməmişdim.\nSon olaraq 2017-ci ilin dekabrında "Deutsche Bank”ın iş təklifini qəbul etdim və iyul ayında işə başlamağa hazırlaşırdım. May ayının sonlarında bir gün dostlarımla oturub, "Məni qəbul etməzlər deyə "Google”a sənədlərimi vermədim, amma səhv etdim, gərək risk edərdim” dedim.\nBundan düz iki gün sonra "Linkedin” vasitəsilə bir xanım mənə yazıb, "Google” şirkətinin HR departamentindən olduğunu, mənim profilimi bəyəndiklərini və müsahibəyə çağırmaq istədiklərini dedi.\nBu qədər təsadüf ola bilməz deyə düşündüm və bunun dostlarımın mənə hazırladıqları zarafat olduğunu fikirləşdim. Hətta düzünü desəm, iki ay çəkən müsahibələr prosesi boyu, müqaviləni imzalayana qədər, doğrudan da, "Google” şirkəti olub-olmadığına inanmadım.\nBu hadisədən onu anladım ki, əgər o gün o xanım mənə "Linkedin”də yazmasaydı, hələ də "Google” məni işə götürməz” deyə düşünüb, iş üçün müraciət etməzdim. Ona görə daim özünə inanmaq, lazım gəldikdə risk etmək, belə şansları əldən qaçırmamaq lazımdır.\n- "Google” son illərdə dünya şirkətləri arasında işçilərə münasibətdə daim birinci yeri tutan şirkətdir. Hətta düşünürəm ki, "Google”un uğur sirri məhz işçilərə münasibətindədir. İşçilər olaraq bizə gördüyümüz işdə sərbəstlik verilir, məsələn, gördüyü işindən asılı olmayaraq üzərində işləyəcəyiniz layihələri özünüz seçirsiniz, bu layihələrin gördüyünüz işlə heç bir əlaqəsi olmaya da bilər.\nBunlar kiçik şeylər kimi səslənsə də, təsəvvür edin, həftənin beş günü eyni insanlarla işləyirsiniz, yemək yeyirsiniz, səhayət edirsiniz, əylənirsiniz. Bir andan sonra artıq iş yoldaşi kimi yox, bir ailə kimi olursunuz. Mənim bildiyimə görə, ödənişsiz yemək verilməsi "Google”un qurucularından biri olan Sergey Brinin fikri olub.\nO, şirkətdə korporativ mədəniyyətin ailə mədəniyyətinə mümkün qədər yaxın olmasını istəyib. Bir ailənin ən çox axşam yeməyi zamanı yaxınlaşdığını düşünüb, bundan sonra "Google”da ödənişsiz yemək sistemi təmin olunub.\n- Xarici şirkətdə "Əcnəbilər bizdən biri deyil” tipli yanaşma ilə rastlaşmısınızmı?\n- Böyük şirkətlərdə işləməyin öz çətinlikləri var. Təsəvvür edin, "Google” şirkətinin hazırda 90 min işçisi var. Bu qədər böyük miqyas içində bəzən çox kiçik qala bilirsiniz, gördüyünüz işin təsirini hiss etmirsiniz. Bir işçi olaraq bir ideyanı şirkətə gətirmək üçün o qədər proseslərdən, insanların təsdiqlərindən keçirsiniz ki, sonda başladığınız ideya ilə bitirmə şansınız çox az olur.\nMənim təcrübəmdə ən çətin dövr yeni başladığım vaxt idi. "Google” top talantları yığmaqla məşhurdur və bunu şirkətə gələndə hiss edirsiniz. Hər kəs işinin ustası və şəxsi həyatda da bu və ya digər yolla fərqlənən insanlardır.\nHər kəsin qeyri-adi istedadı və ya qeyri-adi həyat hekayəsi var. Mən də yeni başlayanda "Bu qədər parlaq beyinli insanların arasında necə fərqlənəcəyəm, axı məndə qeyri-adi nə görüblər?”, - deyə düşünürdüm.\nAmma özümü, ətrafımı daha yaxşı tanımağa başlayanda anladım ki, hər bir insan özlüyündə fərqlidir və hər kəsin özünəməxsus həyat hekayəsi var. "Google”un uğuru isə qeyri-adi insanları seçib yığmaq deyil, işə götürdükləri insanların fərqliliklərini üzə çıxarmağa kömək etməsidir.\nBölmə: Müsahibə-Reportaj | 26 sentyabr 2019 16:04


Əmək və sosial siyasət komitəsində dinləmə keçirilib » Capar.info\nSiyasət 30 Nis 2021, 11:26\nAprelin 29-da Milli Məclisin Əmək və sosial siyasət komitəsində “Əlilliyin ekspertizası və reabilitasiyası sahəsində qanunvericiliyin təkmilləşdirilməsi” mövzusunda dinləmə keçirilib.Dinləmədə Milli Məclis Sədrinin birinci müavini Əli Hüseynli, Milli Məclisin 6 komitəsinin sədrləri, müavinləri və deputatlar, əlaqədar nazirliklərin və qurumların təmsilçiləri iştirak ediblər.\nTədbiri açan Əmək və sosial siyasət komitəsinin sədri Musa Quliyev ölkəmizdə sosial islahatların uğurla həyata keçirildiyini vurğulayıb. Bildirib ki, Azərbaycan Prezidentinin30-a yaxın Fərman və Sərəncamını əhatə edən 2 islahatlar zərfi sayəsində ölkəmizdə minimum əmək haqqı 116 faiz, minimum pensiya 82 faiz, orta aylıq pensiya 60 faiz, yaşa görə orta aylıq pensiya 54 faiz artıb.\nDinləmə iştirakçılarının nəzərinə çatdırılıb ki, postmüharibə dövründə 20 mindən çox şəxs sosial dəstəklə əhatə olunub. Onlardan 2 min 859 şəhidin ailə üzvlərindən7 min 303 nəfərə sosial ödənişlər edilib;9 min şəxsə sosial psixoloji dəstək, 500-dən çox qaziyə reabilitasiya xidməti göstərilib;510 müharibə əlili 2 min 370 reabilitasiya vasitəsi ilə təmin edilib;5 min 300 nəfər şəhid ailəsi üzvü və qazi özünüməşğulluq proqramına cəlb olunub.\nAzərbaycanda əlilliyi olan şəxslərin hüquqlarının qanunvericiliklə tənzimləndiyinideyən Musa Quliyevəlilliyin ekspertizasının düzgün aparılmasını vacib şərt kimi önə çəkib. Son 3 ildə saxta əlilliyin qarşısının alınması, ləğv edilməsi, ekspertiza işinin şəffaf və qanun çərçivəsində aparılması sahəsində ölkəmizdə yaxşı nəticələr əldə edildiyini bildirib. Qeyd edib ki, aparılan məqsədyönlü fəaliyyət sayəsində ilkin əlilliyə çıxma halları 50 faiz azalaraq 26 min 326 nəfərdən 13 min 276 nəfərə enib.\nDinləmədə çıxış edən Əmək və əhalinin sosial müdafiəsi naziri Sahil Babayevəlilliyin qiymətləndirilməsi sahəsində şəffaflığın və obyektivliyin təminatı vacibliyindən danışıb. Əsassız əlilik təyinatlarının qarşısının alınması istiqamətində görülən tədbirlər barədə məlumat verib. 2021-ci ilin I rübünün nəticələrinə istinadən bildirib ki, əlillik müddətinin uzadılmasına dair təkrar müraciətlərə baxıldığı zaman aşkar olub ki, bu kateqoriyadan olan şəxslərin təqribən 30 faizinin əlilliyi əsassızdır. Ona görə də, qarşıda duran əsas prinsip saxta və əsassız təyinatların aşkar edilərək ləğv olunmasıdır.\nNazir deputatlara Vətən müharibəsində yaralanmış hərbçilərin əlilliklərininqiymətləndirilməsisahəsində görülən işlər barədə də ətraflı məlumat verib. Bildirib ki, artıq 405 qaziyə əlillik təyinatı aparılıb, proses davam edir. İndiyədək 17 qazi yüksək texnologiyalı protezlərlə təmin edilib, nazirliyin reabilitasiya müəssisələrində 105 qazi stasionar müalicə alır, 1200-dən çox qaziyə psixoloji xidmət göstərilib.\nDiskussiyalarda İcbari Tibbi Sığorta üzrə Dövlət Agentliyi İdarə Heyətinin sədr müavini Nigar Bayramova,Səhiyyə nazirinin müavini Rahim Əliyev, Müdafiə Nazirliyinin Mərkəzi Həkim Komissiyasının sədri Azad Abdullayev, Əmək və əhalinin sosial müdafiəsi nazirinin müşaviri Anar Bayramov mövzu ətrafında fikirlərini bildiriblər.\n14 Nis 2021, 10:33\n04 Şub 2021, 11:27\n24 Nis 2020, 17:03\n24 Ock 2019, 12:53


Sabirabadda ağır yol qəzası qeydə alındı\n17 İyun 2013 09:25\nSabirabad rayonunda ağır yol qəzası olub.\nSabirabad Rayon Polis Şöbəsindən APA-nin Mil-Muğan bürosuna verilən məlumata görə, qəza ötən gecə Həşimxanlı-Qaragüney avtomobil yolunun 4-cü kilometrliyində, rayonun Şıxsalahlı kəndi ərazisində baş verib.\nHəşimxanlı kənd sakini Vüqar Əliyevin idarə etdiyi "QAZ-3110" markalı avtomaşınla Şirvan şəhəri istiqamətində hərəkətdə olan Şıxsalahlı kənd sakini, 1991-ci il təvəllüdlü Abdullayev Mirpaşa Qafur oğlunun idarə etdiyi "Mercedes" markalı mikroavtobus toqquşub.\nQəza nəticəsində mikroavtobus aşıb.\nNəticədə sərnişinlər - Sabirabad rayonunun Həşimxanlı kənd sakinləri, 1993-cü il təvəllüdlü Bilalova Aysel Bilal qızı, 1983-cü il təvəllüdlü Əliyeva Kamilə Tofiq qızı və sürücü 1981-ci il təvəllüdlü Əliyev Vüqar Bahadır oğlu müxtəlif bədən xəsarətləri ilə Şirvan Şəhər Xəstəxanasının travmatologiya şöbəsinə yerləşdiriliblər. Həkimlər yaralıların vəziyyətinin orta ağır olduğunu bildirirlər. Bir nəfər isə ambulator yardım alaraq evə buraxılıb.


Bu ölkənin əhalisi sürətlə azalır – Yenicag.Az\nAna Səhifə Dünya Bu ölkənin əhalisi sürətlə azalır\nYeni Çağ Media Qrupu – Fevral 24, 2019 - 00:35\n2018-ci ildə Latviyanın əhalisi 0,98 faiz, yəni 18 min 830 nəfər azalıb.\nYenicag.az xəbər verir ki, “Worldometers” beynəlxalq təşkilatının açıqladığı rəqəmlərə əsasən Latviya əhalisi sürətlə azalan birinci ölkədir. Latviya Statistika İdarəsi ölkə əhalisinin azalması faktını qəbul etsə də, bu rəqəmin daha az olduğunu qeyd edib.\nRəsmi məlumata görə, ötən il ölkə əhalisinin sayında 14 min nəfər azalma müşahidə edilib ki, bu da 0,74 faiz deməkdir. Lakin bu rəqəmlər də Latviyanın əhalisinin azalma sürətinə görə dünya ölkələri sırasında birinci olması faktını dəyişmir. Çünki ikinci yerdə olan Bolqarıstanda bu göstərici 0,68 faizə bərabərdir.\nQeyd edək ki, Latviya əhalisinin azalmasının əsas səbəbi başqa ölkələrə köçdür./Azərtac/


21.01.2022 15:10 137 baxış\nSumqayıt Dövlət Universitetinin (SDU) rektorluğu yanında İctimai Nəzarət və Məsləhət Şurasının üzvləri, valideynlər və KİV nümayəndələrinin iştirakı ilə 2021–2022-ci tədris ilinin payız semestrinin imtahan sessiyasının gedişatı izlənilib.\nUniversitetdən "Tehsil.biz"ə bildirilib ki, Humanitar məsələlər üzrə prorektor, dosent Ramiz Hüseynov sessiyanın təşkili və gedişatı barədə məlumat verib. Bildirib ki, imtahanların şəffaf keçirilməsi üçün universitetdə bütün lazımi şərait yaradılıb. İmtahan sessiyasının gedişində yarana biləcək şikayətlərin yerində və operativ şəkildə həllini təmin etmək məqsədilə Apellyasiya Komissiyası, eyni zamanda imtahan sessiyasının gedişinə nəzarət və tələbələr arasında yarana biləcək şikayətlərin operativ şəkildə araşdırılaraq aradan qaldırılması məqsədilə İmtahan Qərargahı fəaliyyət göstərir.\nİmtahanlarda iştirakçılıq və müvəffəqiyyət göstəricilərinin ürəkaçan səviyyədə olduğunu diqqətə çatdıran prorektor onu da qeyd edib ki, sessiya dövründə universitetin İctimai Nəzarət və Məsləhət Şurasının, valideynlərin və ictimaiyyət nümayəndələrinin iştirakı ilə mütəmadi olaraq “Açıq qapı” günləri təşkil edilir. Bu da tələbələrin biliyinin qiymətləndirilməsində şəffaflıq və obyektivliyin təmin olunmasından xəbər verir.\nSonra valideynlər və KİV nümayəndələri ayrı-ayrı auditoriyalarda imtahan prosesini müşahidə edib, tələbələrin imtahanların gedişinə münasibəti ilə maraqlanıblar.


18 Yanvar 2014 13:59\nTemperatur 4-6 dərəcə enəcək Yanvarın 19-da Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi ehtimal olunur. Səhər bəzi yerlərdə zəif duman olacaq. Arabir güclənən cənub-qərb küləyi günün ikinci yarısında mülayim şimal-qərb küləyi ilə əvəz olunacaq.\nBu barədə Publika.Az-a Ekologiya və Təbii Sərvətlər Nazirliyinin Milli Hidrometeorologiya Departamentindən məlumat verilib. Havanın temperaturunun gecə 2-5, günün birinci yarısında 10-15, axşama doğru isə 6- 8 dərəcə isti olacağı gözlənilir. Bölgələrdə də hava şəraitinin əsasən yağmursuz keçəcəyi, gecə və səhər bəzi yerlərdə duman olacağı gözlənilir.\nLakin axşam bəzi şimal və qərb rayonlarında yağış yağacağı ehtimal olunur. Qərb küləyi əsəcək, ayrı-ayrı yerlərdə arabir güclənəcək. Havanın temperaturunun gecə 1 dərəcə şaxtadan 4 dərəcəyədək isti, gündüz 9-14, bəzi yerlərdə 17 dərəcə isti, dağlarda gecə 2-7 dərəcə şaxta, gündüz 4-9 dərəcə isti olacağı gözlənilir. Yanvarın 20-də Bakıda və Abşeron yarımadasında hava şəraitinin buludlu olacağı, günün ikinci yarısından başlayaraq yağış yağacağı ehtimal olunur.\nArabir güclənən şimal küləyi əsəcək. Havanın temperaturu ötən günlərlə müqayisədə 4-6 dərəcə aşağı enəcək. Qeyri-sabit hava şəraiti yanvarın 22-dək davam edəcək. Bölgələrdə isə yanvarın 20-da hava şəraitinin qeyri-sabit keçəcəyi, səhər əsasən şimal rayonlarında, axşama doğru isə bəzi yerlərdə yağıntılı olacağı, dağlıq və dağətəyi rayonlarda qar yağacağı ehtimal olunur. Yağıntılı hava şəraitinin yanvarın 22-dək davam edəcəyi gözlənilir. Havanın temperaturu ötən günlərlə müqayisədə 4-6 dərəcə aşağı enəcək.


Есфирь Глава 1\nBu hadisələr Axaşveroşun dövründə baş vermişdi. Axaşveroş Hinddən Kuşa qədər yüz iyirmi yeddi vilayət üzərində padşahlıq edirdi.\nO dövrdə padşah Axaşveroş Şuşan qalasında taxtında oturmuşdu.\nPadşahlığının üçüncü ilində o bütün rəisləri və əyanları üçün bir ziyafət qurdu. Farsın və Midiyanın sərkərdələri, əsilzadələri və vilayət başçıları onun hüzuruna gəldi.\nO, uzun müddət ərzində, yəni yüz səksən gün öz padşahlığının cah-calalını, əzəmətini və parlaq şöhrətini nümayiş etdirdi.\nBu ziyafət günləri qurtarandan sonra padşah Şuşan qalasında böyükdən kiçiyə qədər bütün xalqa sarayının həyət bağçasında yeddi gün ayrı bir ziyafət verdi.\nBağçada tünd qırmızı zərif kətan qaytanlarla mərmər sütunlardakı gümüş halqalara keçirilmiş pambıq parçadan ağ və bənövşəyi pərdələr var idi. Sumaqdaşı, mərmər, sədəf və başqa qiymətli daşlardan düzəldilmiş döşəmə üzərində qızıl və gümüş kürsülər qoyulmuşdu.\nOradakılara bir-birindən fərqli qızıl camlarda padşahın səxavətinə layiq bol-bol şahanə şərab təqdim edilirdi.\nPadşahın əmri ilə şərab içmək üçün hüdud qoyulmamışdı, çünki padşah şərab məmurlarına əmr etmişdi ki, hər kəsə istəyinə görə xidmət göstərilsin.\nMələkə Vaşti də Axaşveroşun sarayında qadınlar üçün ziyafət qurdu.\nYeddinci gün padşah Axaşveroşun ürəyi şərabdan nəşələnəndə hüzurunda xidmət edən Mehuman, Bizzeta, Xarvona, Biqta, Avaqta, Zetar və Karkas adlı yeddi hərəmağasına belə əmr etdi:\n«Mələkə Vaşti başında mələkəlik tacı ilə padşahın hüzuruna gətirilsin». O, mələkənin gözəlliyini xalqa və rəislərə nümayiş etdirmək istəyirdi, çünki mələkə cazibədar idi.\nLakin mələkə Vaşti hərəmağaları vasitəsilə göndərilən padşah əmrindən çıxıb onun hüzuruna gəlmək istəmədi. Padşah buna çox qəzəbləndi və qəzəb ürəyini yandırıb-yaxdı.\nPadşah adəti üzrə qayda-qanun bilənlərə müraciət edərdi, ona görə də müdrik adamlarla məsləhətləşdi.\nKarşena, Şetar, Admata, Tarşiş, Meres, Marsena, Memukan padşahın yaxın adamları olub Fars-Midiya padşahlığının yeddi rəisi, padşahlıqda ən yüksək rütbə sahibi idi. Bu adamlar padşahla üz-üzə görüşə bilirdi.\nPadşah soruşdu: «Qanuna əsasən mələkə Vaştiyə nə edilməlidir? O, padşah Axaşveroşun hərəmağalar vasitəsilə göndərdiyi əmrə əməl etmədi».\nMemukan padşahın və rəislərin hüzurunda dedi: «Mələkə Vaşti yalnız padşaha deyil, bütün rəislərə qarşı, padşah Axaşveroşun bütün vilayətlərindəki xalqların hamısına qarşı günah işlətdi.\nÇünki mələkənin bu hərəkəti hansı qadının qulağına çatsa və onlara “padşah Axaşveroş mələkə Vaştini öz önünə gətirilməsini əmr etmişdi, o isə imtina etdi” deyilsə, bütün qadınlar öz ərlərinə xor baxacaq.\nMələkənin bu gün gördüyü işi eşidən Fars və Midiya xanımları padşahın bütün rəisləri ilə belə rəftar edəcək. Bununla da çoxlu itaətsizlik və münaqişə olacaq.\nƏgər padşahın gözündə xoş görünərsə, qoy padşah tərəfindən belə bir əmr verilsin: “Vaşti bir daha padşah Axaşveroşun önünə çıxmasın”. Qoy bu əmr Farsların və Midiyalıların qanunları arasına yazılsın və dəyişdirilməsin. Padşah isə onun mələkəliyini daha yaxşısına versin.\nPadşahın verdiyi əmr öz böyük padşahlığının hər yerində elan ediləndə böyükdən kiçiyə qədər bütün qadınlar öz ərlərinə hörmətlə yanaşacaq».\nBu söz padşahın və rəislərin xoşuna gəldi, padşah Memukanın təklifinə əməl etdi.\nPadşahın bütün vilayətlərinə yazılı əmrlər göndərdi. Bu əmrlər hər vilayətə öz yazısı və hər xalqa öz dili ilə yazıldı. «Hər kişi öz ailəsində hakim olsun və öz xalqının dilində danışsın» deyə elan edildi.


“Onun şəklini görəndə içimdən qrossmeyster olmaq hissi keçirdi” – Xanım Balacayeva - "Təhsil" RİM Şahmat bölməsi\nBaş xəbər Müsahibə\n22 Mart 2020 23 Mart 2020\n“Onun şəklini görəndə içimdən qrossmeyster olmaq hissi keçirdi” – Xanım Balacayeva\nQadınlardan ibarət şahmat millimizin üzvü və qadınların sonuncu Azərbaycan çempionu Xanım Balacayevanın tehsilchess.az saytına müsahibəsi\n– Şahmata gəlişin necə olub?\n– Atam və anam şahmat müəllimləridir. Onların istəyi ilə 5 yaşından şahmatla məşğul olmağa başlamışam. Sonra özümün də çox marağı olduğu üçün davam etdirmişəm.\n– Qaxdan Aynur Sofiyevadan sonra millidə oynayan ikinci şahmatçısan. Onun qaxlı olmasının şahmatçı karyeranda nə kimi rolu olub?\n– İlk görüşüm Aynur xanımla 3 yaşımda olub. Sonradan Qax şahmat məktəbində onun şəklini görəndə içimdən qrossmeyster olmaq hissi keçirdi. Həmişə də bir qaxlı kimi Aynur xanımla fəxr etmişəm.\n– Onu kumirin hesab etmisən?\n– Xeyr. Aynur Sofiyeva kumirim olmayıb.\n– Qax şahmat məktəbinin karyerandakı rolu barədə fikirlərini bilmək istəyərdik.\n– Atam və anam uzun müddət Qax Şahmat məktəbində məşqçi işləyiblər. Bütün məşqlərim onlarla şahmat məktəbində keçib.\n– Valideynlərinin şahmat məşqçisi olmasının nailiyyətlərində nə kimi təsiri olub?\n– Əlbəttə. Valideynlərimin hər ikisinin şahmat müəllimi olmasının mənim şahmatçı kimi yetişməyimdə çox böyük rolu olub.İstər qələbə, istərsə də məğlubiyyətdə hər zaman mənə dəstək olublar.\n– Nə vaxtdan Bakıda məşğul olmağa başladın?\n– 2012-ci ildən Bakı şəhərinə köçdük. Bakıda “Təhsil” Respublika İdman Mərkəzinin 3 nömrəli RİOEUGİŞM-də şahmatçı kimi qeydiyyata düşdüm və Xalid Atababayevin qrupunda məşqlərimi davam etdirdim. Eyni zamanda valideynlərimlə də fərdi məşqlərim olurdu.\n– Hazırkı məşqçin kimdir?\n– Hazırda baş məşqçi Fikrət Sideifzadənin yığma komandası ilə məşqlərdə iştirak edirəm. Fikrət müəllim ehtiyac olduqda fərdi şəkildə də köməklik göstərir, evdə isə valideynlərimlə hazırlığımı davam edirəm.\n– İlk uğurun…\n– İlk uğurum o idi ki, 6 yaşımda zona yarışında 2 ci yer tutmuşdum.\n– Şahmatla birgə təhsili də davam etdirmək asan deyil. Bəs sən yarışların çoxluğuna baxmayaraq, təhsilini də davam etdirə bilmisən?\n– Bəli. Hal-hazırda Bədən Tərbiyə və İdman Akademiyasının 3-cü kurs tələbəsiyəm. Orta məktəbi yaxşı qiymətlərlə bitirmişəm. Amma şahmatla birgə təhsili davam etdirməyin çətinlikləri çox olur.\n-Ailədə neçə uşaqsınız və təkcə sən şahmatla məşğul olursan?\n– Ailədə 3 uşağıq. Bir bacım, bir qardaşım var. Hər ikisi şahmat oynaya bilir. Lakin peşəkar şəkildə şahmatla məşğul olmayıblar.\n– Günün nə qədər hissəsini şahmata ayırırsan?\n-Gündə 6 saat şahmatla məşğul oluram. Ama yarışa hazırlaşarkən 7,8 saatı ötür.\n– Azərbaycanın qadınlardan ibarət şahmat millisi 26 ildən sonra Avropa çempionatında üçüncü oldu. Millinin üzvü kimi bu uğur haqda fikirlərini bilmək istəyərdik.\n– Biz yarışa çox ciddi şəkildə hazırlaşmışdıq və medal gözləyirdik. Bütün komanda yoldaşlarım son oyuna kimi əlllərindən gələni etdi. Son oyunda Ermənistan yığması ilə düşmüşdük. Bu , çox məsuliyyətli oyun idi. Çünki kim qələbə qazanarsa, 3 cü yerə layiq görüləcəkdi. Biz oyunları çox məsuliyyətlə oynadıq . Sonda 2.5-1.5 hesabı ilə qələbə qazandıq və 3-cü yerə layiq görüldük. Bu, çox sevindirici və qürurverici hiss idi.\n– 18 yaşında olmağına baxmayaraq, qadınlar arasında turnirlərdə iştirak edib uğur qazanırsan. Bu nailiyyətlərini nəyə borclusan?\n– Söz yox ki, hər bir nailiyyətin təməlində böyük əziyyət, zəhmət, iradə və istək durur.\nİkinci dəfə qadınlar arasında Azərbaycan çempionu oldun. Bu münasibətlə səni təbrik edirik.Turnir haqda nə deyə bilərsən?\n– Turnir hər il olduğu kimi bu il də gərgin keçdi, maraqlı oyunlar oldu. Mən 1-ci turda məğlub oldum, lakin özümü toparlayaraq qalan 8 oyundan 6 qələbə, 2 heç -heçə ilə ümumilikdə 9 oyundan 7 xal yığaraq çempion oldum.\nYerli yoxsa, xarici şahmatçılarla oynamaq çətindir?\n– Təbii ki bütün rəqiblərlə ciddi şəkildə oynayıram, çətinliyə gəldikdə isə mən deyərdim ki , eyni dərəcədədir. Lakin Azərbaycan çempionatı millidə qalmaq üçün önəmli yarışdır, buna görə də bu yarışda gərginlik bir az çox olur.\n– Prezidentin evlə təmin etdiyi idmançılar arasında sən də yer aldın. Bu barədə nə demək istəyərdin?\n– Cənab Prezidentə qazandığım uğurlara verdiyi qiymətə görə dərin minnətdarlığımı bildirirəm. Prezidentin mənə qarşı olan bu etimadı çox gözlənilməz oldu. Çox sevindim. Həqiqətən də həyatımın ən sevincli anlarından biri idi.\n– Qarşıdakı hədəfin nədir?\n– Qarşıda bir çox hədəfim var. Onlardan bəziləri kişilər arasında qrossmeyster adını almaq, qadınlar arasında şəxsi Avropa çempionatında yer tutmaq, milli komanda ilə birgə Ümumdünya şahmat olimpiadasından ölkəmizə medal gətirməkdir.\n– Hazırda dünyada koronavirus pandemiyası yayılıb. Koronavirusdan qorunmaq üçün qaydalara riayət edirsən?\n– “Evdə qal” aksiyasına tam şəkildə riayət edirəm. Bütün qaydalara əməl etməyə çalışıram.


İl ərzində limonçuluqdan 5000-6000 manat arası xalis gəlir əldə edir | marja.az\nİl ərzində limonçuluqdan 5000-6000 manat arası xalis gəlir əldə edir\nÖtən əsrin məşhur səyyahı Hacı Zeynalabdin Şirvani isə “Bustanus-səyahət” (Səyahət gülzarı) kitabında yazır: “Ordubad ürəkaçan gözəl bir qəsəbədir. Ora adama fərəh verən yerdir. Onun möhkəm qalası, bol suyu və çoxlu bağı vardır. Meyvəsi bol və dadlıdır. Havası insana sağlamlıq verir”... Sovet dönəmində Ordubad respublikanın ən iri meyvəçilik rayonlarından olub. XX əsrin əvvəllərində Azərbaycanda yetişdirilən 40-dan artıq ərik növünün çoxu Ordubadın payına düşürdü. İlkin mərhələdə illik istehsal gücü 400 min şərti banka olan Ordubad Konserv Zavodu istifadəyə verilmişdi. Dəfələrlə Ordubadda yetişdirilmiş meyvələr dünyanın bir çox sərgilərində nümayiş etdirilmiş, ən yüksək mükafatlara layiq görülmüşdür. Ordubad öz quru meyvələri (qaysava, qaysı, alana, basdıq və s.) ilə də məşhurdur. Burada meyvələri qurudaraq qışa saxlamaq və çay süfrələrində onlardan istifadə etmək ənənəsi yerli məişətdə çox geniş yayılıb.\nOrdubadlıların başlıca məşğuliyyət sahələrindən biri də limon yetişdirmələridir. Rayon sakinləri quru və kontinental iqlim şəraitində yüksək məhsuldarlığa nail ola bilirlər. Nəticədə limonçuluq ən gəlirli sahələrdən birinə çevrilib. Ordubad torpağında yetişdirilən digər meyvələr kimi, limon da özgə keyfiyyətə, dada-tama malikdir, tərkibi qələvi elementləri və bir çox vitaminlərlə zəngindir. Ordubad limonunu fərqləndirən əsas cəhət onun tərkibində efir yağları və mineralların zəngin olmasıdır. Buna da əsas səbəb torpağın faydalı elementlərlə zənginliyi, suyun və havanın saflığıdır. Ona görə də Ordubad limonunun bir ədədi 5-15 manat arası satılır. İşdir, əgər Ordubad limonunu aparıb başqa yerdə becərmək istəsən, arzuladığın məhsulu almağa çətin nail olarsan. Ağac bar versə də, Ordubad limonunun dadını verməyəcək. Bu limon sırf Ordubada və ordubadlılara məxsusdur. Onlar bu meyvənin yetişdirilməsinin dilini yaxşı bilirlər. Uzun illərdir, bir ənənə kimi nəsildən-nəslə ötürülür. Hər ailə limonçuluq təsərrüfatı ilə məşğul olmasa da, evinin, həyətinin bir guşəsində bir dənə də olsa, limon dibçəyinə rast gələrsən. Sanki bir simvol kimi xoş ətilri limon Ordubad evlərini bəzəyir. Ordubadlıların dediyinə görə, qız köçürtdükləri zaman cehizə limon ağacı da əlavə olunar. Ordubadlılar limonu həm də bərəkət simvolu kimi qəbul edirlər.\nOrdubad limonu görünüşü və rəngi ilə də digər limonlardan fərqlənir. Olduqca saf və şəffaf görüntüyə malikdir. Təcrübəli aqronom Zahid Əkbərovun dediyinə görə, iki növ limon yetişdirilir: biri yumrusov, nazik qabıqlı, digəri uzunsov, nisbətən qalın qabıqlıdır. Hər ikisi atababa sortlarımızdır.\nLimon bitkisi o qədər həssasdır ki, gündəlik qulluq tələb edir. Saxlandığı yerin temperaturu yayda 20-28, qışda 8-12 dərəcədən yüksək olmamalıdır. İstər istixanada, istərsə də limon ağacı saxlanılan evdə mütləq termometr qoyulur, temperaturu onunla tənzimlənir. Subtropik bitki olduğu üçün rütubəti sevər. Becərilməsində əsas etibarilə təbii gübrələrdən istfadə olunur. Lakin ilk yazda cüzi miqdarda 10-15 qram azot gübrəsi və 50-60 qr fosfor gübrəsi vermək lazımdır. Çox sərin su ilə suvarmaq olmaz. Yaxşı qulluq edildikdə, yaxşı da məhsul götürmək olur. Tək limon deyil, həmçinin limon dibçəkləri də satışa çıxarılır. Üstündəki limon sayından asılı olaraq qiymətlər dəyişir. Zahid Əkbərovun sözlərinə görə, il ərzində təkcə limonçuluqdan 5000-6000 manat arası xalis gəlir əldə edir. Odur ki, bu sahəni oğluna da öyrədib.\n“Ordubadın nemətləri nədir? Cəviz mürəbbəsi, sucuq, alana, ərik qurusu, daha nələr. Təbii, bir də ki, limon. Nəvəm Moskvada oxuyur. Limonla cəviz mürəbbəsi göndərmişdim, o isə müəlliminə pay verib. Müəllimi etiraf edib ki, hələ mən nə belə dadda limon görmüşəm, nə də cəvizdən mürəbbə. Ümumiyyətlə, Ordubad torpa- ğının yetişdirdiyi məhsulların şöhrəti çox yerdə məlumdur, – deyir Zahid Əkbərov.\nBununla belə, Ordubadda torpaqda kök salıb böyüyən limon ağacları da az deyil. Hündürlüyü 5 metrə çatan belə ağaclara Aşağı Əndəmic kənd sakini Rza Məmmədovun bağında rast gəlmək olar. O, 2003-cü ildən bu sahə ilə sıx məşğul olmağa başlayıb, indi də faydasını görür. Deyir ki, limon həm də sağlamlıq üçün faydalıdır. Limon vitamin C, kalsium, maqneziumla zəngindir. Bu bitkinin hər növ xərçəng xəstəliyini qabaqlayıcı təsiri sübut edilmişdir. Antibakterial olaraq iltihablara, infeksiyalara və göbələyə qarşı istifadə edilir. Həmçinin, çox yüksək qan təzyiqini nizama salır. Rayonun Yuxarı və Aşağı Əndəmic kəndlərində limonçuluq daha geniş yayılıb. Ordubadda limonun əsas məskəni elə, demək olar ki, Əndəmicdir. Aşağı Əndəmic kənd sakini İsmayıl Əliyev deyir ki, gözümü açandan həyətimizdə limon görmüşəm. Atam bu sahə ilə məşğul olub. 20 ildən çoxdur ki, özüm də bu işlə məşğulam. Əvvəl 10-15 ağac idisə, dövlətin bu sahəyə ayırdığı kreditdən faydalanaraq, 4 ildə sayını 100 ağaca çatdırmışam.\nOnun dediyinə görə, hündürlüyü 3 metrdən yuxarı qalxan hər ağacdan il ərzində 300 ədəd limon götürür. Oğluna da bu peşəni öyrədib. “Moskavaya, Ukraynaya qədər limon göndərirəm, – deyir. Ukraynada da limon boldur, lakin portağal dadı verir. Bizim limonun yerini verməz. Ordubad limonunda heç bir meyvə qarışığı yoxdur. O qədər gözəl dadı var ki, qabıqlı da yemək olur. Bir otaqda kəsildisə, ətri dərhal ətrafa yayılar. Ordubad limonuna bələd olanlar mümkün deyil ki, onu başqa limonla dəyişik sala. Yaşlı insanlar, təzyiqi yuxarı olanlar limonu yarı stəkan suya qatıb içirlər. Bu, qanı duruldur. Limondan digər məhsullar – şərbət və mürəbbə də hazırlanır. Düzdür, mürəbbə o qədər geniş şəkildə hazırlanmasa da, amma çox fərqli və gözəl dada malik olur”. Çay yorğunluğu aradan qaldıran vasitədir. Limonla içilən çay isə stressə və əsəb pozğunluğuna qarşı çox yaxşı təsir edir. İsti çayın içərisinə atılmış bir dilim limon sinirləri sakitləşdirir, əhvalı yüksəldir. Ordubad limonu ilə çay isə ayrıca bir zövq verir. Ordubada gələsən, limonla çay içməsən, demək sən çox şey itirmisən. Şəhərin mərkəzində, qoca və uca çinarların altında Ordubad limonu ilə verilən çay süfrəsi üçün hətta muxtar respublikamızın başqa bölgələrindən də gəlirlər. Həmçinin muxtar respublikamıza gələn qonaqları qonaqpərvərlik əlaməti olaraq elə Ordubada aparanlar da az deyil.\nRayon sakinlərindən Babək Xəlilov və Nüsrəddin Yusifovla elə çay evində həmsöhbət oluruq. Uca çinarların kölgəsində, bir də Ordubadın tərtəmiz havasında heç nə yox, elə bir stəkan çay, qənd, bir də təbii, Ordubad limonu bəs edər ki, bu çay süfrəsi ətrafında vaxtını xoş, söhbətini şirin edəsən. Həmsöhbətlərimsə, Ordubad limonunu tərif etməkdən nə bezir, nə də usanırlar. Deyirlər ki, Ordubad limonu Azərbaycanda yeganə məhsuldur. Bakıya, ya rayonlara getdikdə, limon aparmasaq, bizdən inciyirlər. Çünki tanıyanlar, bilənlər Ordubadı limonsuz təsəvvür etmir. Elə sovqat kimi də Ordubad limonu olduqca dəyərlidir. Bəli, gilası, əriyi kiloqramlarla yığıb sizə verərlər, amma limonun bir, uzaqbaşı beş ədədini. Elə düşünməyin ki, ordubadlılar xəsisdir. Əsla. Ordubadlıların elə təkcə mürəbbəli, paxlavalı, şorqo- ğallı, şəkərburalı, saymaqla bitməyən naz-nemətlərlə dolu çay süfrələri bəs edər ki, mətbəxinin zənginliyinə və süfrə mədəniyyətinə heyran qalasan. Ordubadda limon yetişdirmə ənənəsinin qorunması və bu ənənənin davam etdirilməsi ilə bağlı sahibkarlara ayrılan güzəştli kreditlər isə onu deməyə əsas verir ki, limonçuluq təsərrüfatları ilbəil genişlənəcək, çay süfrələrimiz Ordubad limonu ilə zənginləşəcəkdir. Naxçıvanda milli mətbəximizi və əvəzsiz nemətlərimizi təbliğ edən, tanıdan festivalların keçirilməsi artıq bir ənənə halını alıb. Elə bu yaxınlarda keçirilən ikinci “Göycə” festivalı kimi. Düşünürük ki, gələcəkdə Ordubad limonu ilə bağlı festival da bu məhsulun daha geniş miqyasda tanınmasına və Ordubadın özünəməxsus mətbəxinin təbliğinə xidmət etmiş olar. Bu cür festivallar həm də turizmin inkişafına da dəstəkdir. Ordubadlılarda belə bir inam var ki, limona sahibindən başqası əl vursa, ağac küsər və bar verməz. Deyirlər ki, arı ailəsi və bir də limon o qədər həssasdır ki, sahibini tanı- yar. Biz də bu inama hörmət edirik. Təki məhsulumuz bol, çay süfrələrimizsə Naxçıvanın əvəzisiz nemətlərindən olan – Ordubad limonundan əskik olmasın.


Birinci vitse-prezident Mehriban Əliyeva diplomatik missiya rəhbərlərinin həyat yoldaşları ilə görüşüb » Yenixeber.org - Oxu xəbərin olsun\nYenixeber.org: Ölkəmizdə akkreditə olunan diplomatik missiya rəhbərlərinin həyat yoldaşları ilə görüşməkdən şad olduğunu bildirən Azərbaycanın Birinci vitse-prezidenti Mehriban Əliyeva dedi:\nMən hamınızı salamlayıram və Novruz bayramı, həmçinin fürsətdən istifadə edərək bu yaxınlarda qeyd olunan Beynəlxalq Qadınlar Günü münasibətilə Sizə təbriklərimi çatdırıram. Novruz Azərbaycanda ən qədim və sevimli bayramlardan biridir. Novruz yazın rəmzidir və mən sizin hər birinizə və ailələrinizə cansağlığı, böyük xoşbəxtlik və sevgi arzulamaq istərdim. Mən, həmçinin sizin burada - Azərbaycanda təmsil etdiyiniz ölkələrə hörmətimi ifadə etmək, xalqlarınıza sülh və əmin-amanlıq arzu etmək istərdim. Mən "HOMS Qrupu Səfir Xanımları Cəmiyyəti"nin fəaliyyətini yüksək qiymətləndirirəm. Sizin şəxsi səviyyədə fəaliyyətiniz ölkələrimiz arasında əlaqələrin inkişafına böyük töhfə verir.\nSonda Birinci vitse-prezident Mehriban Əliyeva əməkdaşlıq, o cümlədən humanitar sahədə əlaqələrə bir daha toxunaraq dedi:\n- Əminəm ki, daha güclü əməkdaşlıq qurmaq üçün bizim xüsusilə humanitar sahədə böyük potensialımız var. Çünki mən sizin xeyriyyəçilik fəaliyyətinizdən məlumatlıyam. Mən hər zaman onu dəstəkləyirəm. Qeyd etdiyim kimi, həqiqətən də inanıram, bu, elə bir sahə, elə bir fəaliyyətdir ki, çox şeyi dəyişə, çox problemlərin həllinə kömək edə bilər. Mən hər zaman sizin humanitar sahədə, xeyriyyəçilik sahəsində fəaliyyətinizi dəstəkləməyə hazıram. Mən hər zaman sizi görməyə, sizinlə görüşməyə çox şadam. Novruz bayramı münasibətilə təbriklərimi, ən xoş arzularımı çatdırıram. Böyük xoşbəxtlik və sevgi arzulayıram. Sağ olun.\nOxunub: 797Tarix: 20-03-2018 17:45


Nasizmin şöhrətləndirilməsi Ermənistanın dövlət siyasətidir » QƏRBİNFO.az - xəbər portalı\n30 ildən artıqdır ədalətli həllini gözləyən Ermənistan-Azərbaycan, Dağlıq Qarabağ münaqişəsi ilə bağlı danışıqlar prosesi işğalçı Ermənistanın qeyri-konstruktiv mövqeyinə, səsləndirdiyi qeyri-ciddi bəyanatlara, törətdiyi təxribatlara görə artıq dalana dirənib. Rəsmi Bakı ən yüksək tribunalardan bəyan edir ki, biz imitasiya naminə danışıqlarda iştirak etməyəcəyik. Möhtərəm Prezidentimiz İlham Əliyevin bu günlərdə Heydər Əliyev adına Bakı dərin özüllər zavodunda “Abşeron” yatağının dəniz əməliyyatlarının təməlqoyma mərasimi çərçivəsində yerli televiziyalara müsahibəsində, həmçinin BMT Baş Assambleyasının 75-ci Sessiyası çərçivəsində BMT-nin 75 illiyinə həsr edilmiş Yüksək Səviyyəli İclasdakı nitqində əsas diqqət yönəldilən məsələ Dağlıq Qarabağ problemi olmuşdur. Dövlətimizin başçısı bir daha Ermənistanın məqsədinin danışıqları pozmaq, ondan sonra Azərbaycanı ittiham etmək və status-kvonu dəyişməz saxlamaq olduğunu bildirərək demişdir: “Ona görə hesab edirlər ki, bunu edə biləcəklər, hesab edirəm ki, səhv edirlər. Nə qədər bunu tez anlasalar, onlar üçün bir o qədər yaxşı olacaqdır.\nQərbinfo.az-ın məlumatına görə, bu fikirləri Yeni Azərbaycan Partiyası Siyasi Şurasının üzvü, “İki sahil” qəzetinin baş redaktoru, siyasi elmlər doktoru Vüqar Rəhimzadə bildirib.\nV.Rəhimzadə qeyd edib ki, münaqişənin həlli üçün möhkəm hüquqi baza mövcuddur. BMT Təhlükəsizlik Şurasının 4 qətnaməsində Dağlıq Qarabağın Azərbaycanın ayrılmaz tərkib hissəsi olduğu, Ermənistan silahlı qüvvələrinin ərazilərimizdən qeyd-şərtsiz çıxması öz əksini tapıb. Dövlətimizin münaqişənin həlli ilə bağlı dəyişməz mövqeyi bəllidir: Azərbaycanın ərazi bütövlüyü danışıqlar mövzusu ola bilməz. Yəni, Dağlıq Qarabağ problemi beynəlxalq hüquq normaları əsasında, ölkəmizin ərazi bütövlüyü çərçivəsində həllini tapmalıdır.\n“Dövlətimizin başçısı İlham Əliyev BMT Baş Assambleyasının 75-ci Sessiyası çərçivəsində BMT-nin 75 illiyinə həsr edilmiş Yüksək Səviyyəli İclasdakı nitqində bir daha BMT-yə üzv dövlətlərin qurumun Nizamnaməsinə qoşulmaqla hər hansı bir ölkənin siyasi müstəqilliyinə və ərazi bütövlüyünə qarşı güclə hədələməkdən və gücün tətbiqindən çəkinmək öhdəliyini götürdüyünü, lakin Ermənistanın öz öhdəliklərini kobud şəkildə pozaraq Azərbaycana qarşı hərbi güc tətbiq etdiyinə diqqət yönəltmişdir” söyləyən V.Rəhimzadə vurğulayıb ki, təəssüflər olsun ki, Ermənistan hələ də BMT Təhlükəsizlik Şurasının qətnamələrinə məhəl qoymamaqda davam edir: “İşğalçı Ermənistanda yeni hakimiyyətin münaqişənin həllinə gətirdiyi “yeniliklər” regionda hərbi siyasi gərginliyin daha da artmasına xidmət edir. Ermənistanın baş naziri ATƏT-in Minsk qrupunun həmsədrlərinin vasitəçiliyi ilə aparılan danışıqların format və mahiyyətini məqsədyönlü şəkildə pozur. Onun “Qarabağ Ermənistandır” tipli aqressiv və təxribatçı bəyanatları danışıqlar prosesinə ciddi zərbədir. Paşinyan danışıqlar prosesində əsassız şərtlər irəli sürür və bu tələlər dövlətimiz tərəfindən haqlı olaraq qətiyyətlə rədd edilmişdir. Azərbaycan dövləti bir daha bəyan etmişdir ki, sülhə nail olunması üçün bizim yeganə şərtimiz Ermənistan silahlı qüvvələrinin işğal edilmiş bütün ərazilərimizdən çıxarılmasıdır. “Dağlıq Qarabağ Azərbaycandır və nida işarəsi.” Bütün dünya Dağlıq Qarabağı Azərbaycanın tərkib hissəsi, əzəli torpağı olaraq tanıyır”.\n“İki sahil” qəzetinin baş redaktoru Ermənistanın yeni hakimiyyətinin Azərbaycana qarşı hərbi əməliyyatlarda iştirak etməyə məcbur ediləcək on minlərlə mülki vətəndaşdan ibarət silahlandırılmış mülki könüllülər dəstələrinin yaradılmasını elan etməsini də xüsusi vurğulayıb. Bildirilib ki, Ermənistan Azərbaycana qarşı yeni təcavüzə hazırlaşdığını açıq-aşkar nümayiş etdirir: “Möhtərəm Prezidentimiz İlham Əliyev qeyd olunan nitqində bir daha işğalçı dövlətin əsl simasını, yeritdiyi aqressiv siyasəti dünya ictimaiyyətinin diqqətinə çatdırmışdır: “Nasizmin şöhrətləndirilməsi Ermənistanın dövlət siyasətidir. Mənfur nasist general Qaregin Njde milli qəhrəmana çevrilib. Ermənistanın rəsmi ideologiyasında “Azərbaycanofobiya” siyasəti hökm sürür. Gənc nəslə Azərbaycan xalqına nifrət aşılanır. Ermənistan bu yaxınlarda təcavüzkar və hücum xarakterli hərbi doktrina və milli təhlükəsizlik strategiyası qəbul edib. Milli təhlükəsizlik strategiyasında irqçi, şovinist və “Azərbaycanofob” fikirlər əks olunub”.\nV.Rəhimzadə Ermənistanın bu antibəşəri siyasətini çəkinmədən davam etdirməsində dünyanın ikili siyasətinin rolunu xüsusi qeyd edib: “İşğalçı dövlət beynəlxalq hüququn norma və prinsiplərinə məhəl qoymur, dünya buna göz yumur. Ermənistan hərbi təxribatlarını davam etdirir, sərsəm bəyanatları ilə danışıqlar prosesini pozur, yenə dünya susur. İşğal edilmiş ərazilərimizdə süni məskunlaşdırma siyasəti həyata keçirir, Şuşada qondarma rejimin qondarma rəhbərinin guya andiçmə mərasimi təşkil olunur, dünya seyrçi mövqeyini dəyişmir. Bu kimi təxribatlara, çirkin oyunlara son qoyub, Ermənistanı danışıqlar prosesinə cəlb etmək üçün səylər göstərmək əvəzinə işğalçı dövlət silahlandırılır. Dünyanın bu gözyummalar fonunda möhtərəm Prezidentimiz İlham Əliyev BMT Baş Assambleyasının 75-ci Sessiyası çərçivəsində BMT-nin 75 illiyinə həsr edilmiş Yüksək Səviyyəli İclasda Qoşulmama Hərəkatının sədri kimi bildirmişdir ki, bu gün dünyanın hər zaman olduğundan daha çox beynəlxalq hüquqa hörmət və bunu təmin etmək iqtidarında olan səmərəli qlobal təsisatlara ehtiyacı var: “Bu baxımdan Qoşulmama Hərəkatının rolu mühüm əhəmiyyətə malikdir. Özünün tarixi boyunca Qoşulmama Hərəkatı beynəlxalq sülh və təhlükəsizliyin möhkəmləndirilməsində fundamental rol oynamış və davamlı olaraq beynəlxalq hüququn norma və prinsiplərinə ciddi riayət edilməsinə çağırmışdır. Qoşulmama Hərəkatı BMT-nin rolunun gücləndirilməsinə çox böyük əhəmiyyət verir və onun potensialından tam istifadə olunması üçün səylərin göstərilməsini vacib hesab edir”.


İraq qüvvələri Ramadiyə girməyə hazırlaşır\n2022, 07 İyul, Cümə axşamı, Bakı vaxtı 11:49\nİraq qüvvələri Ramadi şəhərinin ətrafındakı mövqeni “İslam Dövləti” yaraqlılarından geri alıb.\nBu barədə ölkə rəsmiləri məlumat yayıb.\nOnların sözlərinə görə ordu dekabrın 8-də Əl Tamim rayonunda minaların zərərsizləşdirilməsinə başlayıb.\nAnbar əyalətinin polis rəisi Hadi Irzayij hökumət qüvvələrinin şəhərin mərkəzinə girməyə çox yaxın olduqlarını deyir.\n“İslam Dpövləti” qrupu Anbar əyalətinin paytaxtı Ramadini bu ilin mayında zəbt edib.\nİraq qüvvələri bir həftə bundan əvvəl Fələstin körpüsünü ələ keçirərək Şəhəri tam mühasirəyə alıblar.


Karantin dövründə 100-dək sahibkar Unibankda onlayn hesab açıb\n“Unibank”ın banka gəlmədən onlayn hesab açmaq xidməti fərdi sahibkarlar tərəfindən çox müsbət qarşılanıb.\nXüsusi karantin rejimində biznes sahiblərinə dəstək məqsədilə istifadəyə verilən bu xidmət, onlarla sahibkara banka gəlmədən, evində oturaraq, dəqiqələr ərzində onlayn bank hesabı açmaq imkanı yaradıb.\n- Unibank.az saytından https://hesab.unibank.az/login “Onlayn hesab açın” bölməsinə daxil olursunuz;\nYelo Bankın sədri: "Biznesi aktivləşdirmək vaxtıdır!" - MÜSAHİBƏ Unibank təqaüdçülər üçün 0% komissiyalı kredit kampaniyası keçirir Unibank biznes sahiblərinə ölkə bank sektorunda ilk olan daha bir xidmət təklif edir Unibankdan biznesə bayram hədiyyəsi: hesab aç, bank əməliyyatlarını pulsuz et! Adını dəyişdi, rəqibi ilə birləşdi, 2 devalvasiyadan çıxdı... - BU GÜN 25 YAŞINI QEYD EDİR


obyekt #8630 *\nElanın nömrəsi: 8630\nElanın tarixi: 26 İyul 2019\nÜnvan: Bakı, Binəqədi, Qoşa Zapravkanın Yanı\nİCARƏYƏ: Binəqədi rayonu, Qoşa zapravkanın yanı, yol kənarında ayrıca tikili 2 mərtəbəli obyekt təcili olaraq icarəyə verilir. Ümumi sahəsi 1000 kv/m ( hər mərtəbəsi 500 kv/m). Obyekt tam təmirlidir və hər bir şəraiti var. Hər növ kommersiya məqsədinə uyğundur. Bütün əlavə məlumatlar telefonla veriləcək. Alternativ variantlar da mövcuddur.


Quruyan əllər üçün təbii losyon » Qadınla.Com - Qadınlar Birİncidir!\nQuruyan əllər üçün təbii losyon\nXüsusilə qış mövsümündə əllərdə soyuq havanın təsiri ilə quruma və çatlama çoxalar. Müxtəlif kremlər istifadə edərik lakin əllərimiz istədiyimiz qədər yumşaq və hamar olmaz. İndi sizə təklif edəcəyimiz losyon ilə əlləriniz baxımlı yumşaq və parlaq görünəcək. Vəsaitlər:\n* 50 qram qliserin,\n* 5 qram naşatır,\n* 50 qram su.\nVəsaitləri yaxşıca qarışdıraraq losyonumuzu hazırlayaq. Fındıq böyüklüyündə götürərək əllərimizə yaxşıca çəkərək yedirək. Sonra əllərimizi yaxşıca qurulayaq. Nizamlı istifadə etdiyinizdə əllərinizdəki yumuşaq toxunuşa inana bilməyəcəksiniz.


Əmzik neçə yaşında tərgidilməlidir? » Qadınla.Com - Qadınlar Birİncidir!\nƏmzik neçə yaşında tərgidilməlidir?\nTarix: 8-10-2018, 20:00\nMütəxəssislər, körpələrdə ən gec iki yaşına qədər əmzik istifadə etmələri lazım olduğunu söyləyir.\nQadinla.com xəbər verir ki Uşaqlıq dövründə ən çox istifadə edilən məhsullardan biri olan əmzikər, ən gec iki yaşında buraxılmalıdır. 3-4 yaş yaxınlığına gələn bir uşaq hələ əmzik istifadə edirsə dişləri yer dəyişə, ya da aralarında boşluq yarana bilər. Bu səbəblə əmzik istifadə etmək vərdişinin ən gec iki yaşında dayandırılması ideal olanıdır.\nƏmmə ehtiyacının aldığı bu dövrlərdə uşağınızı əmzik necə imtina edə və narahatlıq çıxardığı hallarda necə sakitləşdirəsiniz lazım olduğu haqqında bir mütəxəssisdən alternativ üsulları öyrənə bilərsiz.\nƏmzik neçə yaşda tərgidilməli?..\nƏmzikdən necə necə xilas olmalı?\nUşağı əmzikdən nə vaxt ayıraq?\n10 oktyabr 2018 10:48\n8 oktyabr 2018 23:46\nEn gozeli yawindan sora ayirmaqdi\n8 oktyabr 2018 22:14\nEslinde 2 yasada tergidilmelidir.Sonraya saclamaq olmaz.Dis ve damaqlar ucun zererlidir\n8 oktyabr 2018 21:09


2020-ci il başa çatır. Yola saldığımız il ölkəmiz üçün hansı mühüm hadisələrlə əlamətdar oldu?\nCOVID-19-la əlaqədar Azərbaycan hakimiyyətinin atdığı addımlar\n2020-ci il ümumilikdə Azərbaycan və dünya üçün heç də asan keçmədi. İlin əvvəlindən başlayaraq COVID-19 kimi qlobal pandemiyanın dünyanı cənginə alması, bəşəriyyət qarşısında çox vacib çağırışlar yaratmışdı. Bütün dünyada olduğu kimi, Azərbaycanda da ilboyu qlobal pandemiyaya qarşı tədbirlər həyata keçirildi. Bununla əlaqədar olaraq ilin əvvəlindən başlayaraq Azərbaycan dövləti bütün gücünü ölkə vətəndaşlarının sağlamlığının qorunmasına, onların sosial rifahının yaxşılaşdırılmasına yönəltdi. Prezident İlham Əliyevin tapşırıqlarına uyğun olaraq koronavirus pandemiyasının qarşısının alınması üçün qətiyyətli və çevik addımlar atıldı. Ümumilikdə, dövlətimiz tərəfindən virusun yayılmasının qarşısının alınması, ölkə iqtisadiyyatının dayanıqlılığının təmin edilməsi, vətəndaşların ayrı-ayrı təbəqələrinə sosial qayğı, dövlətin ən az zərərlə bu çətin mərhələni başa vurması, insanların maarifləndirilməsi və s. kimi strateji hədəflər istiqamətində mühüm addımların atılmasının şahidi olduq.\nBurada xüsusilə, Prezident İlham Əliyevin “Qoşulmama Hərəkatının” sədri kimi verdiyi təklif əsasında BMT Baş Assambleyasının Xüsusi Sessiyasının çağırılması üzərində dayanmaq lazımdır. Qəribə səslənsə də, fakt budur ki, pandemiyaya qarşı dünyanın birlikdə mübarizə aparmalı olduğu bir vaxtda Prezident İlham Əliyevin təklifinə qədər dünya liderləri birgə toplantı, iclas haqqında heç düşünmürdülər. Qlobal iqtisadi böhranın aybaay dərinləşməsi, ümumiyyətlə, bəşəriyyətin həyat tərzində inqilabi dəyişikliklərə gətirib çıxaran pandemiya dövründə Prezident İlham Əliyevin Xüsusi Sessiyanın keçirilməsinin zəruriliyi haqqında çıxışı dünyanın sadə vətəndaşlarından tutmuş problemlərin həllində maraqlı olan siyasətçilərə qədər, hər kəsdə böyük rəğbət hissi doğurdu.\nDünyanın üzləşdiyi bu universal bəlaya qarşı həmrəy olmağın zəruriliyi ilk dəfə olaraq Prezident İlham Əliyev tərəfindən Qoşulmama Hərəkatının videokonfransı zamanı qeyd edildi. BMT-nin 130-a qədər üzv dövləti, BMT Baş Katibi Antonio Quterreş tərəfindən Prezident İlham Əliyevin BMT Baş Assambleyasının Xüsusi Sessiyasının keçirilməsi barədə təşəbbüsünün dəstəklənməsi, beynəlxalq ictimaiyyətin ölkəmizə böyük etimadının, Azərbaycanın ildən-ilə artan beynəlxalq nüfuzunun göstəricisidir.\nTürkdilli dövlətlərin zirvə toplantısı\nBu ilin 10 aprel tarixində Prezident İlham Əliyevin təşəbbüsü ilə Türk Şurasının videokonfrans vasitəsilə fövqəladə Zirvə görüşü baş tutdu. Yeri gəlmişkən, Türk Şurasının zirvə toplantısının videobağlantı şəklində görüntüsü dünyada dövlət başçılarının bu şəkildə ilk toplantısı idi. Burada xüsusilə qeyd etmək lazımdır ki, müstəqillik illərinin əvvəlindən indiyə qədər hər zaman Azərbaycan və Türkiyə türk dünyası arasında münasibətlərin inkişafı üçün müstəsna xidmətlər göstərib. Biz bu illər ərzində dəfələrlə türkdilli dövlətlər arasında müxtəlif sahələrdə inteqrasiyanın gücləndirilməsi istiqamətində Azərbaycan tərəfinin atdığı addımların effektivliyini görmüş olmuşuq.\nAzərbaycanın dünyadakı mövqeyi\nXoş haldır ki, Azərbaycanın dünyadakı nüfuzu ilbəil artmaqda davam etməkdədir. Bütün bunlar dövlət başçısının apardığı rasional və praqmatik daxili və xarici siyasətlə bağlıdır. Təsadüfi deyil ki, bugünlərdə dünyanın bir sıra nüfuzlu nəşrləri Azərbaycan Prezidenti İlham Əliyevi “İlin siyasətçisi” adlandırırlar. Ölkə daxilində də il ərzində aparılan sosioloji sorğular bir daha göstərir ki, Prezident İlham Əliyevə xalq tərəfindən verilən dəstək birmənalıdır, Azərbaycan cəmiyyəti Prezidentin apardığı daxili və xarici siyasət kursunu dəstəkləyir və onun yanındadır. Daxili və xarici siyasət dedikdə, əslində, çox mürəkkəb proseslər başa düşülməlidir. Bu gün Azərbaycan dövlətçiliyinin daha da inkişaf etməsinin şahidiyik. Bu gün Azərbaycan coğrafi baxımdan kiçik ölkə olmasına baxmayaraq böyük, qlobal layihələrlə məşğuldur. Bu qlobal layihələrin həyata keçirilməsi kənardan asan görünsə də, olduqca çətin prosesdir. Xüsusilə qeyd edilməlidir ki, bu proseslərdə beynəlxalq güclərin, dünyadakı qrupların, elitaların rəyləri vacibdir. Təsadüfi deyil ki, son illər ərzində Prezident İlham Əliyevin iradəsi ilə reallaşan Bakı-Tbilisi-Qars, Şimal-Cənub, TAP, TANAP və digər qlobal layihələr Azərbaycanı istəməyən qüvvələr, o cümlədən ümumdünya erməniləri tərəfindən ciddi qıcıqla qarşılandı. 2020-ci il ərzində də həmin qüvvələr tərəfindən Azərbaycanın başçılıq etdiyi, başda TAP kimi Avropanın enerji təhlükəsizliyində əhəmiyyətli layihə olmaqla, müxtəlif enerji və nəqliyyat layihələrinin reallaşmasına ciddi şəkildə əngəl törədilməyə çalışılsa da, buna nail ola bilmədilər.\nBundan başqa, son 1 il ərzində məhz Prezident İlham Əliyev Azərbaycan həqiqətlərinin dünyaya çatdırılması istiqamətində apardığı informasiya siyasəti nəticəsində artıq dünya Ermənistanı və erməniləri “yazıq və əzabkeş xalq” kimi deyil, əksinə, təcavüzkar və terrorçu, faşist obrazında tanımağa başlayıb.\nBu günlərdə məhz prezident İlham Əliyevin müxtəlif kürsülərdə Ermənistanın işğalçılıq siyasətini ifşa edən çıxışları sayəsində dünya həqiqətləri gördü. Müharibə dövründə dünyanın ən mötəbər 26 media qurumlarına müsahibə verən Prezident Ermənistanın hərbi əməliyyatlar zamanı Azərbaycanla bağlı bütün yalanlarını alt-üst etməyi bacardı.\nErmənistanın işğalçı olmasına dair qəbul edilən sənədlər\nAparılan diplomatik və informasiya sahəsindəki uğurlu siyasət bu il də bir neçə təşkilatın münaqişə ilə bağlı Azərbaycanın lehinə bəyanatlar, qətnamələr qəbul etməsi ilə nəticələndi. Bu ilin 10 iyun tarixində Avropa Parlamentinin üzvləri Ermənistandan Azərbaycanın işğal olunmuş rayonlarına yeni avtomobil yolunun çəkilişini tənqid etdi. Onlar bəyanat yayaraq yolun çəkilişinə sərt etirazlarını bildirdilər. Bu bəyanat Ermənistanın işğalı altında saxladığı Azərbaycan ərazilərində qeyri-qanuni fəaliyyətinin beynəlxalq səviyyədə ciddi tənqid və etirazla qarşılandığının, etiraf edilmiş olduğunun növbəti göstəricisi oldu.\nİyulun 20-də isə ABŞ Konqresi Azərbaycan torpaqlarının Ermənistan tərəfindən işğal edildiyini rəsmiləşdirdi. ABŞ-ın Nümayəndələr Palatası respublikaçı Stiv Şabo və demokrat Stiv Koenin təqdimatları əsasında səsvermə nəticəsində “National Defence Authorisation Act” sənədinə düzəlişlər qəbul edildi. 2021-ci maliyyə ili üzrə “Milli Müdafiə Maliyyələşmə Qanunu”nun (National Defense Authorization Act – NDAA) kifayət qədər statuslu qanun olmasını onun ABŞ-ın Çinə və Rusiyaya qarşı sanksiyalarının həm də bu akt vasitəsilə reallaşdırılmasında görmək olar. Məsələn, Çinin “Huawey” şirkətinin ABŞ-da fəaliyyətinin məhdudlaşdırılması, Rusiyanın Almaniyaya çəkdiyi “Şimal axını 2” layihəsində şirkətlərə qoyulmuş sanksiyalar da NDAA çərçivəsində qəbul edilib. Bu son qərar isə bölgədə işğalçı və işğala məruz qalan dövlətləri təsbit etmiş oldu.\nQeyd edək ki, ABŞ parlamentarizm tarixində bu dəyişikliklər erməni diasporuna və Ermənistana vurulmuş ən böyük zərbədir. Təsadüfi deyil ki, bu qanuna dəyişikliklərin edilməsindən sonra ABŞ-dakı erməni diasporu və lobbist qruplar ciddi şəkildə parlamentə təzyiqlərini artıraraq etirazlarını davam etdirdilər. NDAA-ya dəyişikliklər nəticəsində Ermənistan növbəti sənəddə bir daha işğalçı dövlət kimi qeyd olunur və məcburi köçkünlərin öz doğma yurd-yuvalarına qayıdışı tələb olunur. Ukrayna, Moldova, Gürcüstan və Azərbaycan kimi ölkələrdə işğal olunmuş ərazilərdən köçkün düşmüş və o ərazilərdə qətlə yetirilmiş vətəndaşlar barədə həmin dövlətlərin hesabatının Dövlət katibi tərəfindən Müdafiə katibi ilə əlaqələndirilməklə Konqresə təqdim edilməsi barədə 296 saylı düzəliş Ermənistanın Azərbaycana qarşı hərbi təcavüzünü təsdiqləyir.\n2020-ci ilə qədər və 2020-ci ildə qəbul edilən, Azərbaycanın torpaqlarının işğal olunmasını sübut edən sənədlər sözsüz ki, 44 günlük müharibədə qələbə qazanmağımızda mühüm rol oynadı. BMT Təhlükəsizlik Şurasının qətnaməsindən tutmuş ayrı-ayrı dövlətlərin və beynəlxalq təşkilatların münaqişə ilə bağlı Azərbaycanın lehinə qəbul etdikləri qərar və qətnamələr, verilən bəyanatlar İkinci Qarabağ müharibəsinə qədər sülh danışıqlarında rəsmi Bakının mövqeyini möhkəmləndirməklə yanaşı, həm də Bakıya işğal altındakı torpaqları müharibə yolu ilə geri qaytarmaq hüququnu verirdi.\nNəhayət, 30 il ərzində sülh danışıqlarının nəticəsiz qalması, Ermənistanın isə ilbəil işğalçılıq siyasətini genişləndirmək istəyi və bu istiqamətdə təxribatları regionda müharibənin başlamasına gətirib çıxardı. Sentyabrın 27-si başlayan və 44 gün davam edən müharibə Azərbaycanın qələbəsi, Ermənistanın kapitulyasiyası ilə nəticələndi.\nBeləcə, 2020-ci ildə Azərbaycan xalqı tarixinin ən əlamətdar günlərini yaşadı. Ali Baş Komandanın başçılığı altında xalqımız yaxın keçmişindəki qara səhifələri ilə vidalaşaraq gələcəyimiz üçün yeni tarix yazmağa müvəffəq oldu. Azərbaycan 2021-ci ilə bəlkə də dünənə qədər təsəvvür edə bilmədiyi reallıqla daxil olur: İşğal altındakı torpaqların azad olunması.\nBununla da, ermənilərin və onların havadarlarının 1828-ci ildən başlayaraq Azərbaycan xalqına qarşı apardığı mənfur siyasətə son qoyuldu. Düz 200 ilə yaxın idi ki, geosiyasi güclər erməni məsələsi adı altında öz dövlət maraqlarını həyata keçirməkdə, ermənilər isə “dənizdən-dənizə” ideologiyalarını reallaşdırmaqla məşğul idilər. Artıq bütün bunlara son qoyuldu. Ali Baş komandanın rəhbərliyi altında ordumuz regionun siyasi xəritəsini dəyişəcək bir tarixi, bölgədə gələcək proseslərin istiqamətini dəyişəcək bir tarixi, əsrlərdir qələbəyə həsrət qaldığımız bir tarixi yazdı.\nBeləliklə, Azərbaycan dövləti və xalqı 2021-ci ilə qalib kimi daxil olur.


Məktəbli bazarı od tutub yanır - Foto-Reportaj » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMəktəbli bazarı od tutub yanır - Foto-Reportaj\n09 Sentyabr 2014, 10:29 3490\nYeni dərs ilinin başlanmasına sayılı günlər qalıb. Artıq məktəbli ləvazimatları satılan dükan və bazarlarda canlanma müşahidə olunur. Növbəti dərs ilini şagirdlər həvəslə gözləsələr də, qiymətlərin bahalığı valideynləri narahat edir. Çünki bir şagirdi məktəbli ləvazimatları ilə təmin etmək valideynə heç də asan başa gəlmir. Üstəlik, çoxuşaqlı ailələrdə bu daha faciəvi hal alır. Biz də məktəb ləvazimatlarının qiymətləri ilə maraqlanmaq və valideylərlə söhbətləşmək üçün şəhərdə fəaliyyət göstərən bir neçə dükana baş çəkdik. İlk olaraq məktəbli ləvazimatlarının ən ucuz satıldığı dükanlardan sayılan, “28 may” metrosu yaxınlığındakı “Keçid kitab evi”nə yollandıq.\nBurada alıcıların əlindən tərpənmək mümkün deyildi. Səhər saatları olmasına baxmayaraq, kassada növbə yaranmışdı. Bunun səbəbi isə qiymətlərin digər dükanlara nisbətən ucuz olması idi. Belə ki, bu mağazada 12 vərəqli dəftər 8-10 qəpikdir. 40 vərəqli 35 qəpik, 60 vərəqli 45 qəpik, 100 vərəqli dəftərlər isə 60 qəpiyə satılır. Qələm 20 qəpik, adi karandaş 10 qəpikdən 40 qəpiyədək, rəngli karandaşların qiyməti isə isə 1manat 20 qəpik və 7 manat arasında dəyişir. Tək xətkeş 20 qəpikdən 50 qəpiyədək, bir neçə dəsti olan xətkeş isə 2 manata satılır. Pərgar 1 manat, amma yanında əlavə dəstləri ilə birlikdə olanlar 3-6 manata arasında dəyişir. Pozanın və karandaş yonanın qiyməti isə 20 qəpiklə 1 manat arasında təklif edilir. Həmçinin 1 manat qiyməti olan məktəbli yapışqanları, plastilin, qayçı və s. məktəbli dəstlərini buradan almaq olar.\n“Optavoy” qiymətinə məktəbli ləvazimatı\nBu il 3 övladını məktəbə yola saldığını söyləyən İlham Məlikov deyir ki, bu dükan digərlərinə nisbətən ucuz olduğu üçün məktəb bazarlığını hər il buradan edir: “Avqust ayının ortalarından başlayaraq, şəhərdə bir neçə mağaza gəzmişəm. Ən ucuzu elə “keçid kitab evi” sayılır. Deyilənə görə burada ləvazimatlar “optavoy” qiymətinə verilir. Ucuz olmasına baxmayaraq hələ məktəbli geyimini almamışam, amma 3 uşağa 300 manata yaxın pulum çıxır. Hər il qiymətlərdə artım müşahidə olunur. Ötən il 12 manata olan çanta bu il 15 manata satılır”.\nLətifə Kərimova da İlham dayı kimi qiymətlərin bahalığından şikayətləndi: “Adi pozanları, qələmləri, rəngli karandaşları müxtəlif dizaynlarda bəzəyib 5-8 manata satışa qoyurlar. Uşaqların da diqqətini belə ləvazimatlar çəkir. Qiymətlər od tutub yanır. Adi dəftər 50-60 qəpiyə satılır. Yemək qabı 3 manatdan 9 manatadək, su qabı 3 manatdan 14 manatadək, rəsm albomunun qiyməti isə 40 qəpiklə 2 manat arasında dəyişir. Üstəlik, qiyməti baha, keyfiyyətləri isə sıfırdır”.\nBunlar elə-belə deyillər”\n“5 mərtəbə”də yerləşən məktəbli ləvazimatları satılan dükanda isə qiymətlər sözün əsl mənasında “cib yandırır”. Bu səbəbdən bu mağazaya çox az alıcı baş çəkir. Onlar da qiymətlərlə tanış olub geri qayıdırlar. Burada adi dəftərlər 2 manatdan satılır, müxtəliv növ qələmlər, pozanlar, karandaşların qiyməti isə 5 manatdan başlayıb 10 manata qədər dəyişir. Qiymətlərin niyə bu qədər baha olmasını soruşduqda isə satıcılar “bunlar elə-belə mal deyil, mallarımız xaricdən gəlir” kimi cavab verdilər.\nBir şagird üçün çəkilən xərc\nMüşahidələrimiz nəticəsində məlum oldu ki, bu il baha qiymətə satılan məktəbli ləvazimatlarından biri çantalardır. Məktəbli çantalarının qiymətləri 15-70 manat arasında dəyişir. Hətta brend adı altında 100-120 manata olan çantalara belə rast gəlmək mümkündür.\nTəxmini hesablamalarımız göstərir ki, övladı birinic sinifə gedən ailə ən azı, 40-50 manata yaxın pul xərcləməlidir. Təbii ki, bura məktəbli formaları və digər geyimlər daxil deyil. İbtidai sinifdə oxuyan bir məktəblinin xərci 120-150 manat arasında dəyişir. Sonrakı siniflərdə bu qiymətlər bir az da artır, yəni 170- 200 manata başa gəlir.\nMəktəbli formaları neçəyədir?\nÖtən il olduğu kimi, bu ildə Təhsil Nazirliyi vahid məktəbli forması tətbiq edir və qiymətlər nazirlik tərəfindən müəyyən edilir. Qiymətlər isə şagirdin sinfinə görə dəyişir. Bu formaların qiymətləri ilə maraqlanmaq üçün AMAY ticarət mərkəzində yerləşən Bakı Tikiş Evinin dükanına yollandıq. Aqressiv şəkildə alıcıları yola salan satıcı ilə söhbətimiz zamanı məlum oldu ki, Bakı Tikiş Evinin hazırladığı məktəbli formalarının rəsmi qiymətləri belədir: 1-4-cü siniflər üçün nəzərdə tutulan məktəbli formaları 40 manat, 5-6-cı sinif şagirdlərinin geyimləri 45 manat, 7-11-ci sinif şagirdlərinin geyim formaları isə 53 manatdır. Formaya köynək, jilet, pencək, ətək və yaxud şalvar daxildir.\nMəlumat üçün bildirək ki, Bakının müxtəlif yerlərində BTE-nin 24 mağazası fəaliyyət göstərir.\n“Ətəyin rəngi pencəyə uyğun gəlmir”\nBurada da dükanın balaca olmasına baxmayaraq alıcı əlindən tərpənmək mümkün deyildi. Hər valideyn özünə yer tapıb kimi stolun üstündə, kimisi geyim otağında, kimisi də elə dükanın ortasında övladını geyindirirdi. 2-ci sinifə gedən qızına forma alan İradə Hüseynova bildirdi ki, 1 uşaq üçün artıq 300 manat xərcləyib: “Geyimə 70 manat pul xərcləmişəm. Amma ümumi xərcə gəldikdə isə artıq 300 manatım çıxıb. Məktəbli fromasının qiyməti baha, keyfiyyəti isə yoxdur. Hər il dəyişirik. Bu isə büdcəmə uyğun gəlmir. Hətta ətəyin rəngi pencəyə uyğun gəlmir. Satıcı isə deyir ki, bizə belə gəlib, nə edə bilərik?".\nOğluna məktəbli forması seçmək üçün növbədə gözləyən Yasəmən deyir ki,o məktəbli ləvazimatlarını şəhərə nisbətə ucuz qiymətə alıb: “Mənim məktəbli ləvazimatlarını almaq üçün o qədər də çox pulum çıxmayıb. “Sədərək” Ticarət Mərkəzindən 60 manata oğluma lazım olan bütün ləvazimatları almışam. Düşünürəm ki, bərbəzəkli ləvazimatlara pul xərcləməkdənsə, uşağa lazım olanları almaq daha sərfəlidir”.\nDigər geyimlərə gəldikdə isə ayaqqabı 15 manatdan 40 manata, corab, burun dəsmalı, alt paltarının bir cütü 4 manatdan 8 manata qədər bahalaşıb.\nAraşdırmalarımız nəticəsində məlum oldu ki, ötən ilə nisbətən bu il məktəbli bazarındakı qiymətlərdə artım var.\nAygün ƏZİZFoto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj"> Foto-Reportaj">


Beynəlxalq təşkilatlardakı deputatlardan “andiçmə” mərasiminə - ETİRAZ | Eurasia Diary\nBeynəlxalq təşkilatlardakı deputatlardan “andiçmə” mərasiminə - ETİRAZ | Eurasia Diary - ednews.net\nBeynəlxalq təşkilatlardakı deputatlardan “andiçmə” mərasiminə - ETİRAZ\n21.05.2020 16:09 Siyasət A- A A+\nEDNews.net Milli Məclisin beynəlxalq təşkilatlarda təmsil olunan nümayəndə heyətlərinin üzvləri ilə əlaqə saxlayıb.\n“Bunların hamısı erməni tərəfinin uzun illərdir apardığı destruktiv siyasətində özünü göstərir. Çünki son zamanlar bununla bağlı olaraq aktivləşiblər. Aktivləşmənin də səbəbi odur ki, bunlar hər dəfə layiqli cavab alırlar. Layiqli cavab da bu formadadır. Bütün beynəlxalq resurslar, keçirilmiş seçkilərlə bağlı öz münasibətini bildirib və onu saxlayıb. Hətta kənarda qalan Avopa Şurası yazışmada, məktublarda eyni mövqeyini konkret olaraq nümayiş etdirərək tələsik bəyanatlar, məktublar göndərməyə başlayıblar. Bundan başqa mayın 11-i Avropa Parlamenti onlara birbaşa zərbə vurub. Bu zərbə də ondan ibarətdir ki, Avropa Birliyinin bütün sənədlərində Azərbaycanın ərazi bütövlüyü və mövcud formatının idarə olunması qeyd olunur. Bir neçə gün bundan əvvəl Avropa Parlamentinin Beynəlxalq əlaqələr komitəsinin iclasında sənəd qəbul olunub. Sənəddə Azərbaycanın ərazi bütövlüyü və ermənilərin təklif etdiyi dəyişikliklərin keçməməsi qeyd edilib. Hələ Trampın məktubundan, bir neçə beynəlxalq təşkilatın münaqişə ilə bağlı mövqeyindən, Rusiyanın Xarici İşlər Nazirliyinin bəyanatından söhbət açmıram. Bütün bunlar onu göstərir ki bunlar dünyada gedən proseslərə ermənisayağı cavab vermək niyyətindədirlər. Ermənisayaq cavabın verilməsi qıcıqlandırma siyasəti daşıyır”.(modern.az)


Nur-az.com - Yoxlama aparmayın, bütün sistem “yoluxub”\nYoxlama aparmayın, bütün sistem “yoluxub”\nRəsmi məlumatlar hökumətin korrupsioner mahiyyətini necə ortaya çıxarır?\nUzun illərdi yazırıq ki, bu hakimiyyətin dövründə bütün strukturlar çirkaba bulaşıb. Ümumiyyətlə, belə sistemlərdə “yaxşılar və pislər” kateqoriyası olmur. Məsələn, MTN işi ortaya çıxanda bütün neqativləri bu qurumun üstünə atdılar və elə təəssürat yaratdılar ki, guya yeganə çirkaba bulaşmış qurum MTN imiş.\nAmma ardınca Rabitə Nazirliyində böyük yeyinti aşkarlandı və bir neçə nəfər həbs olundu. Bu hadsiələr baş verəndə də yazdıq ki, söhbət iki nazirlikdən getmir, bütün orqanizm yoluxub. Bunu sübuta yetirmək üçün böyük araşdırmalara ehtiyac yoxdur. Hesablama Palatasının hesabatlarına baxmaq kifayət edir ki, bütün strukturlardakı qanunsuzluqları aydın şəkildə görəsən. Hər dəfə hesabat yayılanda təhsil sistemindən tutmuş, kənd təsərrüfatı sahəsinə qədər bütün orqanlarda külli miqdarda yeyinti olması, qeyri-şəffaf fəaliyyət ortaya çıxır.\nBugünlərdə isə Maliyyə Nazirliyinin Dövlət Maliyyə Nəzarəti Xidməti bəzi dövlət qurumlarında yoxlama aparıb. Yoxlamalar nəticəsində Təhsil Nazirliyindən tutmuş Kənd Təsərrüfatı nazirliyinə, Ağcabədi icra hakimiyyətindən tutmuş Samux icra hakimiyyətinə qədər müxtəlif strukturlarda yeyinti faktları üzə çıxıb. Demək olar ki, yoxlama aparılan bütün strukturlarda küllü miqdaqrda mənimsəmə, qanun pozuntusu aşkar edilib. Guya, yoxlama aparılmayan sahələrdə vəziyyət normaldır? Hansı sahəni araşdırsan, eyni nəticə əldə olunacaq. Hesablama Palatası və Maliyyə Nazirliyinin ortaya çıxardığı faktlar sistemin nə qədər çürük olduğunu təsdiqləyir. Məsələ burasındadır ki, yoxlama aparanda, yoxlamaya məruz qalanda, nəticəni araşdıran da, məhkəmədə qərar verəndə eyni çirkabın içindədir. Nümunə kimi göstəriləcək heç bir qurum yoxdur. Hansı strukturun yanından keçirsənsə, korrupsiya “qoxu”su gəlir. Əgər təhlküəsizliyə təminat verməli olan qurum cinayət yuvasına çevrilibsə, digər qurumların fəaliyyəti haqqında danışmağa dəyməz.\nBütün bunları ona görə xatırladırıq ki, hakimiyyət “inkişaf”, “şəffaflıq”, “uğurlu siyasət” kimi ifadələr işlətmək əvəzinə, ölkəni abırlı şəkildə təhvil vermək haqqında düşünsün. Əgər bütün strukturlar çirkaba bulaşıbsa və bu rəsmi şəkildə etiraf edilirsə, hakimiyyət hansı ixtiyarla bu ölkəni idarə edir? Əgər problem 3-5 qurumda olsaydı, bunu kimlərinsə özfəaliyyəti, yarıtmazlığı kimi qiymətləndirmək olardı. Indiki halda isə “xəstəlik” bütün sistemə yoluxub. Parlamentindən tutmuş, bələdiyyəsinə qədər bütün strukturlarda “daha çox qazana bilmək” ehtirası hökm sürür. Bu rejimin mahiyyəti, xisləti, hobbisi budur. Bu acınacaqlı reallıq hakimiyyət üçün normaldı, bunlar başqa formada idarə edə bilmirlər. Artıq sistem qanunsuzluqlara vərdiş edib, daha kobud desək, bütün sistem çirkli idarəetməyə könül verib.\nBelə bir “nəticə”dən sonra istefadan yaxşı islahat, anti-böhran tədbiri ola bilməz. Faktiki olaraq mövcud idarəetmə bütün sahələri zəhərləyib və bu zəhər “öldürməyə” davam edir./azadlıq/